sagorsarker/bangla-wikipedia huggingface dataset:
ম্যান ভার্সেস ওয়াইল্ড

ম্যান ভার্সেস ওয়াইল্ড, আরও বলা হয় বর্ন সার্ভাইভর: বিয়ার গ্রাইল্স, আল্টিমেট সার্ভাইভাল, সার্ভাইবাল গেম, অথবা কথ্য হিসাবে কেবল বিয়ার গ্রাইল্স ইন দ্য ইউনাইটেড কিংডম হল একটি টেলিভিশন ধারাবাহিক সারভাইভাল সিরিজ, যেটির সঞ্চালনা করেন বিয়ার গ্রিলস| এটি প্রথমে চ্যানেল ৪ এ বর্ন সারভাইভর শিরোনামে সম্প্রচারিত হত| পরবর্তীতে ডিসকভারি চ্যানেল যুক্তরাজ্য শাখা এর সম্প্রচার স্বত্ব ক্রয় করে নেয়।
সিরিজটির প্রতিটি এপিসোডে বেয়ার গ্রিলস কোন এক দুর্গম বন্য এলাকায় অভিযানে বের হন।শুরুতেই দেখানো হয় হেলিকপ্টার বা অন্য কোন উড়ন্ত বা অন্য যে কোন বাহন দ্বারা তাকে এবং তার শ্যুটিং টিমকে নির্ধারিত স্থানে নামিয়ে দেয়া হয়। শ্যুটিং টিম তার বেঁচে থাকার বিভিন্ন কলাকৌশল ও লোকালয়ে পৌছানোর তথ্যবহুল দৃশ্যাবলি ধারণ করে। প্রায় প্রতিটি পর্বেই বিয়ার গ্রিলস এক দিন ও এক রাতের সময় ব্যয় করেন। তবে কিছু পর্বে তিনি লোকালয়েও সারভাইভাল অভিযান প্রদর্শন করেন।
যুক্তরাষ্ট্র, কানাডা, অস্ট্রেলিয়া, নিউজিল্যান্ড এবং ভারত এই প্রোগ্রামটিকে ম্যান ভার্সেস ওয়াল্ড নামে ডাকা হয়। তবে, অন্যান্য দেশে এটিকে অপর ভিন্ন ভিন্ন নামে নামকরণ করা হয়েছে। যেমন : যুক্তরাজ্যের ডিসকভারি চ্যানেলে এটিকে বর্ন সারভাইভর: বিয়ার গ্রিলস নামে নামকরণ করা হয়েছে। এছাড়া একই নামে যুক্তরাজ্য থেকেও বিয়ার গ্রিলসের জীবনীভিত্তিক বই প্রকাশিত হয়েছে। মূলত এ সবগুলো সংস্করণই মুল ম্যান ভার্সেস ওয়াইল্ডের ক্ষুদ্র পরিবর্তিত সংস্করণ। ক্ষুদ্র পরিবর্তনটি সাধিত হয়েছে সংস্করণের শিরোনাম এনিমেশনে এবং বিয়ার গ্রিলসের নিজ কন্ঠে বলা ভূমিকা উপস্থাপনায়। এই দুটি বিষয় ছাড়া মোটামুটি অনুষ্ঠানের প্রায় সকল মৌলিক বিষয় সবগুলো সংস্করণেই অপরিবর্তিত রাখা হয়েছে।
বিখ্যাত এই সিরিজটির বিরুদ্ধে বহুবার অসংখ্য প্রতারণার অভিযোগ ওঠে। এর মধ্যে বেশ কিছু পর্বে একলা থাকার কথা বলে ক্যাম্প ইন্সট্রাক্টর সঙ্গে রাখা, দৃশ্যের প্রয়োজনে নিকটবর্তী এলাকা থেকে পশু ভাড়া করে আনা এবং ক্যামেরায় বণ্য জন্তু বলে মিথ্যাচার করা, বেয়ার গ্রিলস একটি অর্ধমৃত আগ্নেয়গিরির গিরিমুখে থাকা অবস্থায় কয়লা ও তেলের দ্বারা নকল ধোয়া তৈরি করা যাকে ক্যামেরার সামনে বিষাক্ত সালফার ডাই অক্সাইড হিসেবে বর্ণনা করা হয়, এরকম আরও অসংখ্য অভিযোগ আসতে থাকে। পরবর্তীতে ডিসকভারি চ্যানেল ও চ্যানেল ফোর অভিযোগ মেনে নেয় এবং পুনরায় এডিট করে কিছু পর্ব সম্প্রচার করে এবং ডিভিডি রিলিজ দেয় যাতে বলা হয়, দর্শকদের শেখার জন্য এই কৌশলগুলো গ্রহণ করা হয়েছে। এতদস্বত্ত্বেও তারা বেশ কিছু পর্বে আর সংশোধন করে নি এবং পূর্বের অবস্থাতেই প্রচার চালিয়ে গিয়েছে।
মহসিন শস্ত্রপাণি

মহসিন শস্ত্রপাণি (১৯ ডিসেম্বর, ১৯৪৫ - ২ মার্চ ২০১৯) বাংলাদেশের একজন রাষ্ট্রবিজ্ঞানী, সাংবাদিক, লেখক এবং রাজনৈতিক ও সাংস্কৃতিক আন্দোলনের সংগঠক। তিনি মার্কিসীয় রাষ্ট্রবিজ্ঞানে দীক্ষিত। যৌবনের প্রারম্ভেই তিনি সামাজিক শোষণ-বঞ্চনার অবসান এবং মানবিক সমাজ প্রতিষ্ঠার আন্দোলনে প্রত্যক্ষভাবে জড়িত হয়ে পড়েন। তিনি বাংলাদেশের গণ সাংস্কৃতিক আন্দোলনের অন্যতম পুরোধা ব্যক্তিত্ব। চীনা লেখক লু স্যুন সম্পর্কে গবেষক।
মহসিন শস্ত্রপাণি-র জন্ম ব্রিটিশ ভারতে ১৯৪৫ খ্রিষ্টাব্দের ১৯ ডিসেম্বর তারিখে তার মাতৃক নিবাস বর্তমান বাংলাদেশের ঝিনাইদহ জেলার মহেশপুর উপজেলার কাজীরবেড় নামক গ্রামে। তার পিতা সৈয়দ আবদুল মুত্তালিব ও মাতা জাহানারা খাতুন। পিতা একজন হোমিওপ্যাথিক চিকিৎসক ছিলেন। মহসিন শস্ত্রপাণি পিতার পাঁচ সন্তানের মধ্যে প্রথম। ১৯৬৩ খ্রিষ্টাব্দে তিনি প্রথম ঢাকায় আসেন। কিছুদিন পরে আবার ঢাকার বাইরে চলে যান। সে সময়টাতে কুষ্টিয়া, যশোরেই বেশিরভাগ সময় কাটান। তিনি পরে ১৯৬৬ সাল থেকে পুরোপুরি ঢাকায় বসবাস করা শুরু করেন। জীবনের প্রধান একটি অংশ, প্রায় ৩০ বছর, তিনি একাধারে সাংবাদিকতা ও প্রকাশনার সঙ্গে প্রত্যক্ষভাবে জড়িত ছিলেন। যে সকল পত্রিকায় তিনি কাজ করেছেন সেগুলো হলো: দৈনিক আজাদ, দৈনিক জনপদ এবং সাপ্তাহিক গণবাংলা। ১৯৭৯ খ্রিষ্টাব্দ থেকে ১৯৯০ পর্যন্ত তিনি মাসিক উন্মেষ পত্রিকার সম্পাদকের দায়িত্ব পালন করেছেন। এছাড়াও আমৃত্যু তিনি সাপ্তাহিক পত্রিকা নয়া দুনিয়া'র (অনিয়মিত) সম্পাদক-প্রকাশক ছিলেন। তিনি বাংলা একাডেমীর আজীবন সদস্য ছিলেন। তিনি দুবার চীন ভ্রমণ করেন, চীনা কম্যুনিষ্ট পার্টির আমন্ত্রণে। এছাড়া তিনি ইংল্যান্ড, ফ্রান্স, বেলজিয়াম, জার্মানি, অস্ট্রিয়া, সুইজারল্যান্ড, হল্যান্ড, আমেরিকা, কানাডা, নেপাল, ভুটান, ভারত ভ্রমণ করেছেন।
তার সাড়া জাগানো একটি গল্পসংকলন ১৯৮০ খ্রিষ্টাব্দে প্রকাশিত হয় যার নাম "জনশ্রুতি"। পরে এটার দুটি সংস্করণ প্রকাশিত হয়। তাঁর রচিত প্রথম উপন্যাস "অন্তরিত লোকালয়" মুক্তিযুদ্ধের সময় মূল কপিসহ ছাপানো সব কপি বিনষ্ট হয়, এখন আর কোন কপি নেই। তাঁর আরো একটি উপন্যাস "জোছনায় কালো মেঘ" যা পরে মূল নাম ধানমুট নামে ২০১৮ সালে প্রকাশিত হয়। তাঁর প্রকাশিত গ্রন্থের সংখ্যা ৩৪টি (কয়েকটি সম্পাদিতসহ)। 
তাঁর রচিত অন্য কয়েকটি গ্রন্থ হলো:
চর কুকরি-মুকরি বন্যপ্রাণী অভয়ারণ্য

চর কুকরি-মুকরি বন্যপ্রাণ অভয়ারণ্য বা চর কুকরি-মুকরি বন্যপ্রাণী অভয়ারণ্য বাংলাদেশের সবচেয়ে বৃহওম দ্বীপ ভোলা জেলায় অবস্থিত একটি সংরক্ষিত বনাঞ্চল এবং বন্যপ্রাণের অভয়ারণ্য। ভোলা শহর থেকে এর দূরত্ব প্রায় ১২০ কিলোমিটার। বঙ্গোপসাগরের উপকন্ঠে মেঘনাও তেতুলিয়া নদীর মোহনায় কয়েকশ বছর আগে জেগে ওঠা চর কুকরি-মুকরিতে এই বনভূমির অবস্থান। এ বনে রয়েছে ১৫ হাজারেরও বেশি হরিণ। এ ছাড়া রয়েছে পাখি পরিযান, লাল কাঁকড়া, বুনো মহিষ, বানর, বন বিড়াল, মেছোবাঘ, ভোঁদড়, শিয়াল, বনমোরগসহ নানা প্রজাতির বন্য প্রাণী।
১৯৮৯ সালের ১৪ মে বন বিভাগের তত্ত্বাবধানে প্রায় ৩ লাখ ৬০ হাজার একর জমিতে সংরক্ষিত শ্বাসমূলীয় ম্যানগ্রোভ জাতীয় বৃক্ষের বনায়ন শুরু হয়। বর্তমানে চরে বনভূমির পরিমাণ ৮৫৬৫ হেক্টর, যার মধ্যে ২১৭ হেক্টর জমি বন্য প্রাণীর অভয়াশ্রম এবং বসতি ও কৃষি আবাদের জন্য প্রায় ৪ হাজার ৮১০ হেক্টর জমি রয়েছে।
টাংস্টেন

টাংস্টেন ( , , উলফ্রাম নামেও পরিচিত) একটি মৌলিক পদার্থ যার চিহ্ন( Symbol ) W ও পারমাণবিক সংখ্যা ৭৪। টাংস্টেন একটি দৃঢ়, দুষ্প্রাপ্য ধাতু। প্রকৃতিতে একে বিশুদ্ধ মৌল রূপে পাওয়া যায় না, তবে আকরিক যৌগ হিসেবে পাওয়া যায়। এর প্রধাণ আকরিক দুইটি-- উলফ্রামাইট ও শিলাইট। টাংস্টেনকে মৌল হিসেবে চিহ্ণিত করা হয় ১৮৭১ সালে এবং প্রথম নিষ্কাশন করা হয় ১৮৭৩ সালে। বিশুদ্ধ টাংস্টেন অত্যন্ত দৃঢ়, কিন্তু নমনীয়। এর গলনাংক ৩,৬৯৫ কেলভিন, যা মৌলসমূহের মধ্যে সর্বোচ্চ। 
বিদ্যুত-বাতির ফিলামেন্ট, এক্স-রে টিউবের টার্গেট ও ফিলামেন্ট ও টিআইজি ওয়েল্ডিং-এর ইলেকট্রোড হিসেবে টাংস্টেন-জাত শংকরের বহুল প্রচলন রয়েছে। ক্ষেপণাস্ত্রের ছেদন-ক্ষমতা বৃদ্ধির জন্যও টাংস্টেন ব্যবহৃত হয়। বিভিন্ন টাংস্টেন যৌগ রাসায়নিক বিক্রিয়ায় প্রভাবক হিসেবে ব্যবহৃত হয়।
মার্কিন পদার্থবিদ উইলিয়াম কুলিজ জেনারেল ইলেকট্রিক কোম্পানিতে কর্মরত অবস্থায় বৈদ্যুতিক বাতির ফিলামেন্ট হিসেবে নমনীয় টাংস্টেন তৈরির প্রক্রিয়া আবিষ্কার করেন এবং ১৯১৩ সালে () এর পেটেন্ট লাভ করেন। ১৯২৮ সালে মার্কিন আদালতের সিদ্ধান্তে পেটেন্টটি বাতিল হয়ে যায়।
আব্রাহাম ক্রিসকোয়েস

আব্রাহাম ক্রিসকোয়েস (, ১৩২৫-১৩৮৭) যার আসল নাম ছিল ক্রিসকোয়েস (আব্রাহাম)-এর পুত্র, পালমা, মাজোর্কায় (তখন আরাগণের মুকুটের অংশ ছিল) জন্মগ্রহণকারী চতুর্দশ শতাব্দির একজন ইহুদি মানচিত্রকার। তার পুত্র জেহুদা ক্রিসকোয়েস ও তিনি একত্রে সর্বপ্রথম ১৩৭৫ সালে কাতালান মানচিত্র তৈরি করেন।
মাজোর্কান ইহুদি ক্রিসকোয়েস একজন বিজ্ঞ মানচিত্রনির্মাতা এবং ঘড়ি, কম্পাস এবং অন্যান্য নটিক্যাল যন্ত্র প্রভৃতির নির্মাতা ছিলেন। তিনি মাজোর্কার মানচিত্রবৎ বিদ্যালয়-এর একজন নেতৃত্বদানকারী সদস্য ছিলেন।
তার আসল নাম ছিল এলিকা (পদবী ক্রিসকোয়েস), রাব্বি আব্রাহামের পুত্র, রাব্বি বেনাভিস্তের পুত্র, রাব্বি এলিকার পুত্র। এলিকা তার নাম হলেও তিনি আব্রাহামের ক্রিসকোয়েস (ক্রিসকোয়েন তার ব্যক্তিগত নাম, এলিকা ধার্মিক নাম, আব্রাহাম তার পিতাগত নাম), তবে তিনি তার রচিত পরবর্তী সাহিত্যে পরবর্তী নাম ব্যবহার করেন। তার পুত্র, জেহুদা ক্রিসকোয়েসও একজন বিখ্যাত মানচিত্রবিদ ছিলেন।
১৩৭৫ সালে ক্রিসকোয়েস এবং তার ছেলে জেহুদা আরাগণের রাজপুত্রের (পরবর্তীতে আরাগণের প্রথম জন) কাছ থেকে একটি কাজ পান। কাজটি হল নটিক্যাল ছকের একটি সমষ্টি তৈরি করতে হবে যা সাধারণ ভৌগোলিক বা সমসায়কি পোর্টোলান ছক থেকে ভিন্ন হবে এবং জিব্রাল্টার থেকে সোজা পূর্ব ও পশ্চিম, এবং বাকি যা আছে, সবই ধারণ করবে। এই কাজের জন্য ক্রিসকোয়েস ও তার পুত্রকে ১৫০ আরাগণিজ সোনার ফ্লোরিন এবং ৬০ মালোর্কান পাউন্ড পায়। বিভিন্ন কাগজপত্র থেকে জানা যায়, প্রায় চতুর্দশ শতকের দিকে রাজপুত্র এবং তার পিতা আরাগণের চতুর্থ পিটার কাজের হিসাব পেতে শুরু করেন। রাজপুত্র জন ছকটি তার চাচাতো ভাই চার্লসকে (পরবর্তীতে ফ্রান্সের চতুর্থ চার্লস) একটি উপহার হিসেবে দেখাতে চেয়েছিলেন। ১৩৭৫ সালে ক্রিসকোয়েস এবং জেহুদা তাদের ইহুদীয় আবাসস্থলে (পালমায়) ছয়টি ছক বানায় এবং এগুলোই কাতালান মানচিত্র গঠন করে।
১৩৭৫ সালে কাতালান মানচিত্র ছিল ক্রিসক্রোয়েস আব্রাহাম কর্তৃক কৃত একমাত্র মানচিত্র। তবে গবেষণাবিদেরা আবিষ্কার করেছেন যে আরো পাঁচ ধরনের মানচিত্রও হয়ত ক্রিসকোয়েস, জেহুদা বা ক্রিসকোয়েসের কোন কর্মচারী করে থাকতে পারেন। কাতালান শিল্পের মত, এই পাঁচটি মানচিত্র (চারটি পোর্টোলান ছক) এবং একটি মাপ্পা মুন্ডি রয়েছে যা সাক্ষরহীন এবং তারিখহীন এবং তাদের নির্মাণের আনুমানিক সময় ১৩৭৫ থেকে ১৪০০ সালের মধ্যে।
ক্যাম্পবেলের মতানুযায়ী, চারটি পোর্টোলন ছকই ক্রিসকোয়েস আতালিয়ার কর্তৃক তৈরি। ন্যাপলিস এবং প্যারিস চার্ট অন্য দুটি্র চাইতে বেশি সুসজ্জিত। প্যারিস চার্ট (খ্রিষ্টাব্দ ১৪০০) কাতালান মানচিত্রের (খ্রিষ্টাব্দ ১৩৭৫) সাথে নির্মাণের দিক দিয়ে বেশ সাদৃশ্যপূর্ণ। তবে ক্রিসকোয়েসের কর্মশালার স্বীকৃতিপ্রদান শুধুমাত্র পরীক্ষামূলকই হয়। ক্যাম্পবেল বলেন, "এই ছকের দলটি এর সাথে স্পষ্টতই সম্পর্কযুক্ত। কিন্তু এই চার ছক একজনই নির্মাণ করেছে তা প্রমাণ করার জন্য শুধুমাত্র রঙ বিশ্লেষণের যথেষ্ট নয়।"
ফ্রান্সেস কাম্‌বো

ফ্রান্সিস কাম্‌বো ই ব্যাটেল () (২রা সেপ্টেম্বর, ১৮৭৬ – ৩০শে এপ্রিল, ১৯৪৭) একজন রক্ষণশীল কাতালান রাজনীতিবিদ এবং স্বায়ত্তশাসিত সংস্থা "লিগা রিজিওনালিস্টা"র প্রতিষ্ঠাতা ও কর্মীপ্রধান ছিলেন। তিনি স্পেনের সরকারে মন্ত্রী ছিলেন। তিনি বিভিন্ন শৈল্পিক ও সাংস্কৃতিক কর্মসূচীর সমর্থক ছিলেন বিশেষত গ্রীক ও লাতিন ভাষাকে কাতালানে অনুবাদ করায়।
ফ্রান্সিস কাম্‌বো স্পেনের কাতালোনিয়ার বাইজ এমপোর্ডার কোমার্কার ভার্জেসে জন্মগ্রহণ করেন। তিনি ১৯০১ সালে আঞ্চলিকন রক্ষণশীল দল "লিগা রিজিওনালিস্টা" প্রতিষ্ঠা করেন। যারা কাতালোনিয়ার সরকারের জন্য একটি স্বশাসিত সিস্টেম উত্থাপন করে, তাদের মধ্যে তিনি অন্যতম ছিলেন। তবে সেই সময়ে একমাত্র তিনিই কম শক্তি নিয়ে ক্যাটালোনিয়া চারটি প্রাদেশিক সত্ত্বা ("কাতালোনিয়ার কমনওয়েলথ্‌") করতে সমর্থ হন। তিনি একাধিকবার স্প্যানিশ সংসদের সদস্য নির্বাচিত হন এবং দুইবার স্প্যানিশ রক্ষণশীল সরকারের মন্ত্রী হন।
তার দল "লিগা" কাতালান আঞ্চলিক দলগুলোর মধ্যে একমাত্র প্রতিনিধি ছিল। তবে ১৯৩১ সালে এসকুয়েরা রিপাবলিকানা দ্য কাতালুনিয়া নামক বামপন্থী জাতীয়তাবাদী দল নির্বাচনে জয়লাভ করে এবং নতুন স্বশাসিত কাতালান সরকার (কাতালানোয়ার সাধারণতন্ত্রী) গঠন করে।
স্প্যানিশ বেসামরিক যুদ্ধকালীন সময়ে তিনি প্রবাসে যাবন। তবে তখন তিনি ফ্রান্সিসকো ফ্রাঙ্কোকে সম্পূর্ণভাবে সমর্থন করেন না। পরবর্তীতে তিনি তা করেন কারণ তার ভয় ছিল যে প্রজাতন্ত্রীদের বিজয়ের ফলে বামপন্থী প্রজাতন্ত্রীদের হাতেই সোভিয়েত ইউনিয়নের নিয়ন্ত্রণ চলে যাবে।
তিনি ১৯৪৭ সালে আর্জেন্টিনায় শেষনিঃশ্বাস ত্যাগ করেন।
সাজিদা শাহ

সাজিদা বিবি শাহ (); (জন্ম: ২৫ জুন ১৯৮৮ হায়দ্রাবাদ, সিন্ধু, পাকিস্তান) হলেন একজন পাকিস্তানি নারী ক্রিকেটার। একজন ডান-হাতি ব্যাটসম্যান এবং অফস্পিন বোলার হিসেবে খেলে থাকেন। তিনি পাকিস্তান জাতীয় নারী ক্রিকেট দলের হয়ে দুটি টেস্ট ও ৪২টি একদিনের আন্তর্জাতিক ম্যাচ খেলেছেন।
মাত্র বারো বছর বয়সে সানজিদা শাহ ২৩ জুলাই ২০০০ সালে আয়ারল্যান্ডের বিরুদ্ধে ওয়ানডে ক্রিকেটে পাকিস্তানের হয়ে আত্মপ্রকাশ করেন। তিনি উক্ত সফরে ৪টি একদিনের আন্তর্জাতিক, এবং তার প্রথম টেস্ট ম্যাচ খেলেন। উক্ত সময়ে শুধুমাত্র আয়ারল্যান্ডের মহিলাদের টেস্ট ম্যাচ হয়েছিল।
২০০১ সালে তিনি করাচীতে নেদারল্যান্ডসের বিরুদ্ধে সাতটি ওয়ানডে খেলেছেন এবং ২০০২ সালে সম্ভবত তারিখ থেকে তার খেলোয়াড়ী জীবনের শ্রেষ্ঠ মুহূর্ত ২০০৩ সালে ঘটে। এছাড়াও তিনি শ্রীলঙ্কায় শ্রীলঙ্কা বিরুদ্ধে ছয়টি ওয়ানডে খেলেছেন।
জুলাই ২০০৩ সালে নেদারল্যান্ডসে আইডব্লিউসিসি ট্রফিতে, তিনি পাকিস্তানের হয়ে পাঁচটি ম্যাচ খেলেছেেন। জাপানের বিপক্ষে উদ্বোধনী ম্যাচে তিনি মাত্র চার রান জন্য সাতটি উইকেট লাভ করেন, উইকেটগুলি ছিল জাপানি ব্যাটিং লাইন আপ মিডল অর্ডার ব্যাটসম্যানদের। এটি ছিল টুর্নামেন্টের সেরা বোলিং পারফরম্যান্স এবং নারীদের ওডিআই ম্যাচের ক্রিকেটের ইতিহাসে সেরা ইনিংস বোলিং পারফরম্যান্স। তিনি সামগ্রিকভাবে ১২টি উইকেট লাভ করেন এবং উক্ত টুর্নামেন্টের শীর্ষ উইকেটধারী হিসেবে মর্যাদা লাভ করেন।
পরের বছর, ওয়েস্ট ইন্ডিজের পাকিস্তান সফরে শাহ সাতটি ওয়ানডে খেলেছেন এবং তাদের বিরুদ্ধে একটি টেস্ট ম্যাচও। টেস্ট ম্যাচটি তার এবং (এবং পাকিস্তানের) সর্বশেষ টেস্ট ম্যাচে। last Test match to date. এরপর থেকে তিনি দক্ষিণ আফ্রিকার বিপক্ষে ২টি এশিয়া কাপ প্রতিযোগিতা এবং ৫টি ওয়ানডে খেলেছেন।
কানিতা জলিল

কানিতা জলিল (); (জন্ম: ২১ মার্চ ১৯৮০) হলেন একজন পাকিস্তানি নারী ক্রিকেটার। তিনি ডানহাতি ব্যাটসম্যান এবং ডান-হাতি মিডিয়াম ফাস্ট বোলার হিসেবে পাকিস্তান জাতীয় নারী ক্রিকেট দলের হয়ে অবদান রাখছেন। জলিল এবোটাবাদের খয়বার পাখতুনে জন্মগ্রহণ করেন এবং পাকিস্তানে নারী দলের প্রতিনিধিত্ব করেছেন।
কানিতা জলিলের একদিনের আন্তর্জাতিক ক্রিকেট প্রতিযোগীতায় ২০০৫ সালের ২৮ ডিসেম্বর শ্রীলঙ্কার বিরুদ্ধে অভিষেক হয়। এছাড়াও তিনি টুয়েন্টি২০ আন্তর্জাতিক ক্রিকেটে সবচেয়ে ছোট ফরমেটে ২০০৯ সালের ২৫ মে আয়ারল্যান্ড নারী দলের বিরুদ্ধে আত্মপ্রকাশ করেন। কানিতা ২০১৪ সালের মার্চ পর্যন্ত ৬০টি ওডিআই এবং ৪১টি টি২০ আই ম্যাচ খেলেছেন।
আলমাস আকরাম

আলমাস আকরাম (); () (জন্ম: ১৫ এপ্রিল ১৯৮৮) হলেন একজন নানকানা সাহিব থেকে পাকিস্তানি জাতীয় নারী ক্রিকেটার। তিনি একজন অল-রাউন্ডার খেলোয়াড় হিসেবে পাকিস্তান জাতীয় নারী ক্রিকেট দল এর হয়ে ভূমিকা রাখছেন।
আলমাসের আন্তর্জাতিক ক্রিকেটে অভিষেক হয় শ্রীলঙ্কার বিরুদ্ধে। এরপর তিনি আইসিসি নারী বিশ্বকাপ ২০০৯ সালে খেলেছেন। তিনি আন্তর্জাতিক পর্যায়ের পাশাপাশি ঘরোয়া পর্যায়েও ভাল খেলছেন।
সুখান ফায়েজ

সুখান ফায়েজ (; ; জন্ম: ৯ মার্চ ১৯৮৮) হলেন মুলতান থেকে আসা একজন পাকিস্তানি আন্তর্জাতিক নারী ক্রিকেটার। তিনি ঘরোয়া এবং আন্তর্জাতিক স্তরে খেলছেন। তিনি এখনও পর্যন্ত আন্তর্জাতিক স্তরে শুধুমাত্র ২টি ম্যাচ খেলেছেন।
ফায়েজের ২০০৯ সালে আন্তর্জাতিক ক্রিকেটে আগমন করেন। তিনি আইসিসি নারী বিশ্বকাপ ম্যাচে ২০০৯ সালে শুধুমাত্র ২টি ম্যাচে খেলেছেন। তিনি সেন্ট্রাল জোন ক্রিকেট দল থেকে বেশিরভাগই সময় খেলেছেন।
পোলিও

পোলিওমাইলিটিজ () এক ধরনের ভাইরাসজনিত সংক্রামক রোগ। সচরাচর এটি পোলিও নামেই সর্বাধিক পরিচিত। এক ব্যক্তি থেকে অন্য ব্যক্তি এ ধরনের ভাইরাসের মাধ্যমে আক্রান্ত হন। এ রোগে আক্রান্ত ব্যক্তি সাময়িক কিংবা স্থায়ীভাবে শারীরিক ক্ষতির সম্মুখীন হন ও তার অঙ্গ অবশ বা পক্ষাঘাতে আক্রান্ত হয়ে পড়ে। সাধারণতঃ এ সংক্রমণ শিশুসহ কিশোরদের মাঝে প্রবাহিত হয়ে থাকে। শতকরা ৯৫ ভাগেরও অধিক পোলিও আক্রান্ত রোগীর শরীরে কোন উল্লেখযোগ্য দৃশ্যমান উপসর্গ কিংবা স্বল্পমাত্রার উপসর্গ দেখা যায় না। কেবল রক্তে প্রবাহিত হয়ে আক্রান্ত হবার মাত্র কয়েকদিন পূর্বে তা দৃশ্যমান হয়। এ ভাইরাসটি মানবদেহের স্নায়ুতন্ত্রে প্রবেশ করে ও মাংসপেশীকে নিয়ন্ত্রণকারী স্নায়ুকোষকে আক্রান্ত করে। এরফলে ব্যক্তির শরীর পক্ষাঘাতে আক্রান্ত হয়। আক্রান্ত স্থানটি সাধারণতঃ পায়ে হয়ে থাকে। এছাড়াও এর ধ্বংসাত্মক প্রবণতা মানুষের মস্তিষ্কে ঘটে যা জটিল থেকে জটিলতর হয়। কখনো কখনো এটি মৃত্যুর কারণ হয়ে দাঁড়ায়। যেহেতু পোলিও শিশুদেরকেই অধিক আক্রান্ত করে, তাই এটি "অপরিপক্ক পক্ষাঘাত" নামে পরিচিত।
মার্কিন যুক্তরাষ্ট্রের ৩২তম রাষ্ট্রপতি ফ্রাঙ্কলিন রুজভেল্ট পোলিও আক্রান্ত ছিলেন বলে তার ডাক্তারগণ ধারণা করেছিলেন।
পোলিওমাইলিটিজ পারিভাষিক শব্দটি প্রাচীন গ্রিক (), অর্থ “ধূসর”, () “রজ্জু” থেকে উৎপত্তি হয়েছে।
১৮৪০ সালে জার্মান অর্থোপেডিক সার্জন জ্যাকব হেইন সর্বপ্রথম পোলিওমাইলিটিজ আবিষ্কার করেন। এর প্রধান উপাদান পোলিওভাইরাস জীবাণুর উপস্থিতি চিহ্নিত করেন কার্ল ল্যান্ডস্টেইনার। হাজার হাজার পূর্বে কয়েকটি নির্ধারিত এলাকায় পোলিও বিরাজমান ছিল যা প্রাচীন চিত্রকর্মে উল্লেখ করা হয়েছে। ঊনবিংশ শতকের শেষার্ধ্বে ইউরোপ ও পরবর্তীকালে মার্কিন যুক্তরাষ্ট্রে ব্যাপকভাবে পোলিও মহামারি আকারে ছড়িয়ে পড়ে। বিংশ শতকে এসে এ রোগটিকে শিশুদের প্রধান ভয়ানক রোগের তালিকায় অন্তর্ভুক্ত করা হয়। ১৯১০ সালের মধ্যে বিশ্বে নাটকীয়ভাবে পোলিও আক্রান্তদের সংখ্যা বাড়তে থাকে ও মহামারি নিয়মিতভাবে সংঘটিত হতো। বিশেষ করে শহরে গ্রীষ্মকালে এ রোগ দেখা দিতো বেশি। এ রোগে হাজারো শিশু ও কিশোরদেরকে পক্ষাঘাতে আক্রান্ত হতো। ফলে পোলিও টিকা আবিষ্কারের দিকে সকলেই ঝুকতে থাকেন। ১৯৫০-এর দশকে পোলিও টিকা আবিষ্কার হলে আক্রান্তের সংখ্যা হাজারে একজন এসে দাঁড়ায়।
পোলিও টিকা খাওয়ানোর মাধ্যমে বিশ্বব্যাপী এ রোগকে নিয়ন্ত্রণ করার আপ্রাণ চেষ্টা চালানো হচ্ছে। প্রধানত বিশ্ব স্বাস্থ্য সংস্থা এ কার্যক্রমের সাথে জড়িত। সংস্থাটি টিকা কার্যক্রম পরিচালনা করায় বিশ্বের প্রায় সকল দেশ থেকে পোলিও নির্মূল করতে সক্ষমতা দেখিয়েছে। ১৯৮৮ সালে যেখানে বিশ্বব্যাপী প্রায় সাড়ে তিন লক্ষ রোগী ছিল, সেখানে ২০০৭ সালে এ সংখ্যা দাঁড়ায় মাত্র ১,৬৫২।
বিশ্ব স্বাস্থ্য সংস্থার পাশাপাশি রোটারি ইন্টারন্যাশনাল, ইউনিসেফ টিকা কার্যক্রম পরিচালনা করে বিশ্ব থেকে এ রোগ নির্মূলে অগ্রণী ভূমিকা পালন করে। কিন্তু ২০১৩ সালে বিশ্ব স্বাস্থ্য সংস্থার এক প্রতিবেদনে সিরিয়ায় এ ধরনের রোগীর সন্ধান পাওয়ায় তাদেরকে ভাবিয়ে তুলেছে।
রোটারী ইন্টারন্যাশনাল

রোটারি ইন্টারন্যাশনাল ব্যবসায়িক ও পেশাদার ব্যক্তিদের নিয়ে গড়ে উঠা বিশ্বব্যাপী সেবামূলক সংগঠন। উচ্চস্তরের মানদণ্ড, সমাজ সেবা ও আন্তর্জাতিক বোঝাপড়ায় এ সংগঠনের ভূমিকা অপরিসীম। প্রত্যেক ব্যবসায়িক ও পেশাদার ক্লাব থেকে একজন ব্যক্তি রোটারী ক্লাবের সদস্য হয়ে থাকেন। শিকাগোর মার্কিন অ্যাটর্নি পল পি. হ্যারিস ১৯০৫ সালে এ সংগঠনটি প্রতিষ্ঠা করেন যা বিশ্বের অন্যতম প্রাচীন সেবাধর্মী প্রতিষ্ঠানরূপে স্বীকৃত। প্রাতিষ্ঠানিক ভিত্তি, ব্যবসায় ও পেশাদারী পর্যায়ে উচ্চ নৈতিক মূল্যবোধ গঠন এবং বিশ্বব্যাপী ফেলোশীপ প্রদানের মহান ব্রত নিয়ে আদর্শ সেবাপ্রদানকল্পে এ সংগঠনটি গঠন করেন। প্রতিষ্ঠাকালীন সময়েই এ সংগঠনের সদস্যপদের জন্য সীমারেখা নির্দিষ্ট করে যান। একবিংশ শতকের শুরুতে বিশ্বের দুই শতাধিক দেশ ও ভৌগোলিক এলাকায় ১.২২ মিলিয়নেরও অধিক সদস্য রয়েছে।
মার্কিন যুক্তরাষ্ট্রের ইলিনয়িস অঙ্গরাজ্যের এভানস্টোনে এর সদর দফতর অবস্থিত। ঘূর্ণায়মান পদ্ধতিতে সদস্যদের কার্যালয়ে সভা অনুষ্ঠিত হয় বিধায় এর নাম রোটারী রাখা হয়েছে। শুরুতে এটি "ইন্টারন্যাশনাল অ্যাসোসিয়েশন অব রোটারী ক্লাবস" নামে পরিচিত ছিল। ১৯২২ সালে এর নামকরণ করা হয় রোটারী ইন্টারন্যাশনাল। কিন্তু বিশ্বের অন্যান্য দেশে এ সংগঠনটি রোটারী ক্লাব নামে পরিচিত। বিভিন্ন জনকল্যাণমূখী সেবামূলক প্রকল্প গ্রহণের পাশাপাশি ১৯২৮ সালে রোটারী ফাউন্ডেশন গঠন করা হয়। ফাউন্ডেশনের অর্থায়ণে বিদেশে পড়াশোনার জন্য বৃত্তি, মানবধর্মী প্রকল্পে অর্থবরাদ্দ এবং রোটারীয়ানদেরকে বিদেশ সফরে নিয়ে যাওয়া হয়।
সিদরা আমীন

সিদরা আমীন (); (জন্ম: ৭ এপ্রিল ১৯৯২ লাহোর, পাঞ্জাব) হলেন একজন পাকিস্তা্নী নারী আন্তর্জাতিক ক্রিকেটার। আমীন ২০১১ সালের পাকিস্তান জাতীয় নারী ক্রিকেট দলের হয়ে আন্তর্জাতিক ক্রিকেটে তার আত্মপ্রকাশ করেন। একজন ডান-হাতি ব্যাটসম্যান হিসেবে তিনি ২০১৩ সালের নারী ক্রিকেট বিশ্বকাপে ৪টি ম্যাচ খেলেছেন।
আমীনের একদিনের আন্তর্জাতিক ক্রিকেটে শ্রীলঙ্কার বিরুদ্ধে ২০১১ সালের ২৬ এপ্রিল অভিষেক হয়। এছাড়াও তার আন্তর্জাতিক টি২০ আই ম্যাচে অভিষেক হয় ২৪ এপ্রিল ২০১১। মূলত তিনি একজন ব্যাটসম্যান হিসেবে জাতীয় দলে খেলছেন।
সানিয়া খান

সানিয়া ইকবাল খান (); ()(জন্ম: ২৩ মার্চ ১৯৮৫) হলেন মুলতান থেকে আসা একজন পাকিস্তান জাতীয় নারী ক্রিকেটার। তিনি একজন ডান-হাতি ব্যাটসম্যান এবং ডান-হাতি মিডিয়াম ফাস্ট বোলার হিসেবে ভূমিকা রাখলেও একজন বোলার হিসেবে তিনি পরিচিত।
খান ২০০৯ সালের ফেব্রুয়ারিতে ওডিআই এবং ২০১০ সালে টি২০ আন্তর্জাতিকে অভিষেক হয়। তিনি ঘরোয়া এবং আন্তর্জাতিক উভয় পর্যায়ে অসাধারন নৈপূণ্য পরিদর্শন করছেন। এছাড়াও তিনি ২০০৯ সালের নারী ক্রিকেট বিশ্বকাপ মাত্র ২টি ম্যাচ খেলেন।
উলুবাতলি হাসান

উলুবাতলি হাসান (১৪২৮-২৯ মে ১৪৫৩) ছিলেন উসমানীয় সাম্রাজ্যের সুলতান মুহাম্মাদ ফাতিহের অধীনস্থ একজন তিমারলি সিপাহি। কনস্টান্টিনোপল বিজয়ের সময় তার বীরোচিত ভূমিকার কারণে তাকে স্মরণ করা হয়।
তিনি বুরসা প্রদেশের অন্তর্গত কারাচাবের নিকটস্থ উলুবাত নামক গ্রামে জন্মগ্রহণ করেন। “উলুবাতলি হাসান” নামের অর্থ “উলুবাতের হাসান”। স্কটিশ ইতিহাসবিদ লর্ড কিনরোজের লেখা “দ্য অটোমান সেঞ্চুরিস” অনুযায়ী তিনি খুব দীর্ঘদেহী ব্যক্তি ছিলেন।
২৫ বছর বয়সে তিনি কনস্টান্টিনোপল অবরোধে (৬ এপ্রিল ১৪৫৩-২৯ মে ১৪৫৩) অংশ নেন। তুর্কিরা ইতিপূর্বে কয়েকবার বাইজেন্টাইন সাম্রাজ্যের এই শেষ শক্তঘাটি দখল করার চেষ্টা করে। কিন্তু এবার সুলতান দ্বিতীয় মুহাম্মদের অধীনে বিজয় অতি সন্নিকটে এসে পড়ে। সুলতান মুহাম্মদ তার বিশ বছর বয়সের সময় দক্ষ সামরিক নেতার কৃতিত্ব অর্জন করেন। কিন্তু বেশ কয়েকটি আক্রমণ ও কামানযোগে হামলার পরও ৫৩ দিন পর্যন্ত কনস্টান্টিনোপলের দেয়ালগুলো টিকে ছিল।
২৯ মে অবরোধের শেষ দিন ফজরের নামাজের পর উসমানীয় সামরিক ব্যান্ড তাদের একটি গান বাজানো শুরু করে এবং শহরে এর প্রভাব পড়ে। শহরের দেয়ালে প্রথম যে সৈনিকরা উঠতে সক্ষম হয় হাসান ছিলেন তাদের অন্যতম। তার পরে প্রায় ৩০ জন তাকে অনুসরণ করে। এসময় তার হাতে ছিল একটি তলোয়ার, একটি ছোট ঢাল এবং উসমানীয়দের পতাকা। যুদ্ধের সময় চারপাশের গোলাগুলির ভেতরে তিনি দেয়ালে উঠে পড়েন এবং পতাকা স্থাপন করেন এবং তার ১২ জন বন্ধু আসা পর্যন্ত তিনি পতাকা রক্ষা করেন। এরপর তিনি আহতাবস্থায় পড়ে যান। এসময় তার শরীরে ২৭টি তীর বিদ্ধ ছিল। দেয়ালের নিজেদের পতাকা দেখে উসমানীয় সেনাদের মনোবল বৃদ্ধি পায় এবং বিজয় আসা পর্যন্ত তা বজায় থাকে।
উরবান

উরবান (মৃত্যু ১৪৫৩) ছিলেন একজন ধাতু বিশারদ ও প্রকৌশলী। ১৪৫৩ খ্রিষ্টাব্দে কনস্টান্টিনোপল অবরোধের সময় তিনি উসমানীয় সুলতানের জন্য বিরাট একটি কামান নির্মাণ করেন।
অধিকাংশ সূত্রমতে উরবান একজন হাঙ্গেরিয়ান ছিলেন। কিছু পন্ডিতের মতে তার পূর্ব বংশধারা জার্মান। অপরপক্ষের কিছু তত্ত্ব অনুযায়ী তিনি ওয়ালাচিলান বংশোদ্ভূত। লাওনিকোস চালকোকোনডাইলিসের বর্ণনায় তাকে অস্পষ্টভাবে “ডেচিয়ান” শব্দ দ্বারা চিহ্নিত করা হয়েছে।
১৪৫২ তে তিনি বাইজেন্টাইনদের অধীনে কাজ করার জন্য আবেদন জানান। কিন্তু সম্রাট একাদশ কনস্টান্টাইন তার উচ্চ বেতন ও বিরাটকার কামান নির্মাণের জন্য তার প্রয়োজনীয় ধাতব উপকরণ সরবরাহে সক্ষম ছিলেন না। উরবান এরপর উসমানীয় সুলতান দ্বিতীয় মুহাম্মদের কাছে যান। উরবান দাবি করেন যে তার অস্ত্র এমনকি ব্যবিলনের দেয়ালও উড়িয়ে দিতে পারবে। যথেষ্ট পরিমাণ আর্থিক সাহায্য ও উপকরণ পাওয়ার পর তিনি তিন মাসের মধ্যে এড্রিনোপলে কামানটি নির্মাণ করেন। এখান থেকে তা ষাটটি ষাড়ের সাহায্যে কন্সটান্টিনোপল নিয়ে যাওয়া হয়। এর মধ্যে উরবান তুর্কি বাহিনীর জন্য অন্যান্য কামান নির্মাণ করেন।
হাঙ্গেরিয়ান সেনাবাহিনীর জন্য গোলন্দাজ প্রযুক্তি বিশেষত জার্মান কারিগররা সূচনা করে। ১৪০০ থেকে ১৪৫০ এর মধ্যে পশ্চিম ইউরোপে অবরোধ যুদ্ধের ধরন বদলে যায়। তার একটি কামান বিস্ফোরিত হওয়ার পর উরবান তার সহকারীদের নিয়ে প্রায় মারা যেতে বসেছিলেন। এটি সেসময় স্বাভাবিক ঘটনা ছিল। একজন আধুনিক লেখকের গবেষণা অনুযায়ী তিনি জার্মান হতে পারেন। হাঙ্গেরির রাজকীয় দরবারে কর্মরত কামান নির্মাতাদের ভিত্তিতে একথা বলা হয়।
বাংলাদেশী টুয়েন্টি২০ আন্তর্জাতিক ক্রিকেটারদের তালিকা

এটি বাংলাদেশী টুয়েন্টি২০ আন্তর্জাতিক ক্রিকেটারদের তালিকা। আন্তর্জাতিক ক্রিকেটে বর্তমানে প্রধান আকর্ষণ হচ্ছে টুয়েন্টি২০ আন্তর্জাতিক, যাতে আন্তর্জাতিক ক্রিকেট কাউন্সিলের অনুমোদনক্রমে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে মর্যাদাপ্রাপ্ত দু’টি ক্রিকেট দলের মধ্যে অনুষ্ঠিত ২০ ওভারের খেলা। টুয়েন্টি২০ ক্রিকেটের যাবতীয় নিয়ম-কানুন টুয়েন্টি২০ আন্তর্জাতিকের খেলায় প্রয়োগ করা হয়। বাংলাদেশ ক্রিকেট দল ২০০৬ সালে জিম্বাবুয়ের বিপক্ষে সর্বপ্রথম টুয়েন্টি২০ আন্তর্জাতিকে অংশগ্রহণ করে। ২২ সেপ্টেম্বর, ২০১৬ তারিখ পর্যন্ত সর্বমোট ৫৫জন ক্রিকেটার বাংলাদেশ জাতীয় ক্রিকেট দলের হয়ে টুয়েন্টি২০ আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম টি২০আই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টি২০আই ম্যাচে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যান ৬ জুলাই, ২০১৫ তারিখ অনুযায়ী সঠিক।
ফ্রান্সেস জেভিয়ার বাল্‌তোঁ

ফ্রান্সিস জেভিয়ার বাল্‌তোঁ মার্কুইস (বার্সেলোনা, ১৭ই মে, ১৯১২ – বার্সেলোনা, ৩রা আগস্ট, ১৯৯৮,) পাকো বাল্‌তোঁ হিসেবে বিখ্যাত; একজন কাতালান ব্যবসায়ী। তিনি মন্টেসা হুন্ডা (পিটার পারমানায়ের সহপ্রতিষ্ঠাতা) এবং বালটাকো প্রতিষ্ঠা করেছেন। তিনি একটি কাতালান বস্ত্রশিল্প ভিত্তিক বুর্জোয়া পরিবারে জন্মগ্রহণ করেন। তিনি একজন মোটরসাইকেল প্রকৌশলী এবং ডিজাইনার।
প্রথমে তিনি একজন ব্যবসায়ী এবং ম্যানেজার ছিলেন। বাল্‌তোঁর মোটরসাইকেলের বিষয়ে অভিজ্ঞতা ছিল। তাঁরা দুই স্ট্রোক ইঞ্জিন ধারণকারী হালকা বাইক তৈরি করেন। এই মোটরসাইকেলগুলো ইংরেজ চার স্ট্রোক ইঞ্জিন ধারণকারী ভারি সাইকেলকে ছাড়িয়ে যায়। ১৯৫৮ সালে স্প্যানিশ সরকার শিল্পপ্রতিষ্ঠান থেকে কিছু কাট্‌ দাবি করে এবং পারমানিয়ের স্পোর্ট সাইকেলের শাখা ছাড়তে চান। বাল্‌তোঁ তাঁর বিখ্যাত নীতি "বাজার ছককাটা পতাকা অনুসরণ করে" ("market follows the chequered flag") তৈরি করে এবং কোম্পানি ত্যাগ করেন। আরো কিছু কর্মকর্তাকে নিয়ে তিনি তাঁর নিজস্ব প্রতিষ্ঠান বালটাকো শুরু করে। এর প্রথম মডেল বালটাকো ট্রালা ১০১, ১৯৫৯ সালে বাজারে আসে। মোটরসাইকেলগুলো বাল্‌তোঁ পারিবারিক প্রতিষ্ঠানে নির্মিত হয় এবং তাঁর সন্তানদেরকে উক্ত সব ধরনের সাইকেলের নমুনার চালক হিসেবে প্রশিক্ষণ দেয়।
ফ্রান্সেসকা বোনেম্যাসন ই ফেরিওলস

ফ্রান্সেসকা বোনেম্যাসন ই ফেরিওলস (১২ই এপ্রিল, ১৮৭২ – ১৯৪৯) একজন স্প্যানিশ কাতালান শিক্ষাব্রতী এবং কাতালোনিয়ার নারীশিক্ষা প্রসারকারী। তিনি "মহিলাদের জনপ্রিয় পাঠাগার" ("বাইবলিওটেকা পপুলার দ্য লাঁ দোনা") প্রতিষ্ঠা করেন। এটি ১৯০৯ সালে বার্সেলোনায় প্রতিষ্ঠিত ইউরোপের সর্বপ্রথম পাঠাগার।
বোনেম্যাসন ১২ই এপ্রিল, ১৮৭২ সালে বার্সেলোনায় ফরাসি বংশোদ্ভূত পিতা এবং কাতালান মায়ের কোলে জন্মগ্রহণ করেন। তার পিতা একজন সচ্ছল ব্যবসায়ী ছিলেন। তাকে ভাল করে ধার্মিক বিষয় শেখানো হয়েছিল এবং বিভিন্ন ভাষাও শেখানো হয়, এছাড়া তিনি শৈশবেই আঁকা এবং সংগীত শেখেন।
১৮৯৩ সালে ২১ বছর বয়সে তিনি নার্সিস ভার্ডাগুয়ের ই ক্যালিস (একজন আইনজীবী ও রাজনীতিবিদ) কে বিয়ে করেন। তিনি তার স্ত্রীর সাথে একত্রে আইনের কাজ করতেন।
বোনেম্যাসন মহিলাদের জন্য পাঠাগার এবং সাংস্কৃতিক প্রতিষ্ঠান নির্মাণের কথা চিন্তা করেন। ১৯০৯ সালে তিনি প্রতিটি শ্রমজীবি মহিলাদের শিক্ষা দেবার কথা ভেবে বার্সেলোনার সেন্ট পিরে, সান্টা ক্যাটেরিনা ই লাঁ রিবেরেতে ইউরোপের সর্বপ্রথম পাঠাগার "বাইবলিওটেকা পপুলার দ্য লাঁ দোনা", পরবর্তীতে নামকরণ হয় "বাইবলিওটেকা ফ্রান্সেসকা বোনেম্যাসন") প্রতিষ্ঠা করেন।
নায়লা নাজির

নায়লা নাজির (); (জন্ম: ৩০ মার্চ ১৯৮৯) হলেন এবোটাবাদ থেকে একজন পাকিস্তান জাতীয় নারী ক্রিকেটার। একজন ডান-হাতি ব্যাটসম্যান এবং ডান-হাতি লেগ্রবেক বোলার হিসেবে ভূমিকা রাখছেন।
নাজির ২০০৯ সালের ১৭ ফেব্রুয়ারিতে ওডিআই ক্রিকেটে খেলার মাধ্যেমে আন্তর্জাতিক অঙ্গনে প্রবেশ করেন। উক্ত অভিষেক ম্যাচে তিনি ব্যাট হাতে তিনি ৯ বলে ৬ রান করেন এবং বল হাতে ৪ ওভারে ২০ রান দেন।
নাজিয়া সাদিক

নাজিয়া সাদিক (); (৭ আগস্ট ১৯৭৬) হলেন একজন পাকিস্তানি সাবেক নারী ক্রিকেটার। তিনি মূলত একজন ডান-হাতি ব্যাটসম্যান হিসেবে পরিচিত ছিলেন। তিনি তার খেলোয়াড়ী জীবনে ১টি মাত্র টেস্ট ম্যাচ, ৯টি ওডিআই এবং ৩টি টি২০ ম্যাচ খেলেছেন।
নাজিয়ার আন্তর্জাতিক ক্রিকেটে অভিষেক হয় শ্রীলঙ্কার বিরুদ্ধে ১৭ এপ্রিল ১৯৯৮ সালে টেস্ট ম্যাচ খেলার মধ্যে দিয়ে। উক্ত টেস্ট ম্যাচে তিনি প্রথম ইনিংসে ০ রানে আাউট হলে দ্বিতীয় ইনিংসে ১৩ রান করেন।
তিনি পূর্বে পাকিস্তান জাতীয় নারী ক্রিকেট দলের হয়ে টেস্ট ক্রিকেট এবং একদিনের আন্তর্জাতিক খেলায় প্রতিনিধিত্ব করেছিলেন।
সাদিয়া ইউসুফ

সাদিয়া ইউসুফ (); (জন্ম: ৪ নভেম্বর ১৯৮৯) হলেন একজন পাকিস্তানি জাতীয় নারী ক্রিকেটার। সাদিয়া এখনও পর্যন্ত একদিনের আন্তর্জাতিক ম্যাচে ৫০টি উইকেট এবং টুয়েন্টি২০ আন্তর্জাতিক ম্যাচে ৩৯টি উইকেট শিকারী বোলার।
সাদিয়া ২০০৮ সাল থেকে পাকিস্তানের জাতীয় নারী ক্রিকেট দলের হয়ে খেলে আসছেন। তিনি ওডিআই ক্রিকেট প্রতিযোগিতায় ৫ উইকেট শিকারী অন্যতম একজন বোলার হিসেবে পরিচিত।
আরমান খান

আরমান খান (); (জন্ম: ৪ এপ্রিল ১৯৮০) হলেন বেলুচিস্তান (পাকিস্তান) থেকে অংশ নেয়া একজন পাকিস্তানি জাতীয় নারী ক্রিকেটার। তিনি পাকিস্তান জাতীয় নারী ক্রিকেট দলের উইকেট-রক্ষক হিসেবে খেলে থাকেন।
খান ঘরোয়া ম্যাচ ভাল খেলার পাশাপাশি আন্তর্জাতিক ম্যাচগুলোও ভাল খেলছেন। এছাড়াও তিনি আইসিসি নারী বিশ্বকাপ ২০০৯ সালের প্রতিযোগিতায় খেলেছেন। তিনি শ্রীলঙ্কা জাতীয় নারী ক্রিকেট দলের বিরুদ্ধে ২০১০ সালের ৬ মে তার প্রথম ম্যাচ খেলেন। এখনও পর্যন্ত তিনি ১২টি একদিনের আন্তর্জাতিক এবং ৫টি টুয়েন্টি২০ আন্তর্জাতিক ম্যাচ খেলেছেন।
মাহবুবা ইসলাম রাখি

মাহবুবা ইসলাম রাখি (জন্ম: জুলাই ২১, ১৯৯৩) বাংলাদেশী মডেল এবং অভিনেত্রী। তিনি ২০১০ সালে লাক্স-চ্যানেল আই সুপারস্টার প্রতিযোগিতায় প্রথম স্থান অর্জন করেন।
২০১১ সালে বিপাশা হায়াতের রচনা এবং তৌকির আহমেদ পরিচালিত "বিস্ময়" নাটকে অভিনয়ের মধ্য দিয়ে ছোট পর্দায় রাখির অভিষেক হয়েছে।
মাহবুবা ইসলাম রাখি ১৯৯৩ সালের ২১শে জুলাই বাংলাদেশের ঢাকায় জন্মগ্রহণ করেন। শৈশব কাটে ঢাকার টিকাটুলীতে। কৈশোর কিছু সময় কেটেছে ধানমন্ডি আর মোহাম্মদপুরে। তার বাবা পেশায় ব্যবসায়ী। দুই ভাই এবং দুই বোনের মধ্যে সবার ছোট রাখি। ব্রিটিশ কাউন্সিলের অধীনে প্রাইভেট ইনস্টিটিউট থেকে এ-লেভেল শেষ করেছেন রাখি। এরপর তিনি অস্ট্রেলিয়ার পার্থের এডিথ কাওয়ান বিশ্ববিদ্যালয়ে (ইসিইউ) "ব্যাচেলর অব টেকনোলজি" (ইলেকট্রনিক অ্যান্ড কম্পিউটার সিস্টেম) বিভাগে স্নাতক করছেন।
রাখি অভিনয়ের পাশাপাশি দিলন ডি সিলভার পরিচালনায় কণ্ঠশিল্পী কনার তৃতীয় অ্যালবাম সিম্পলি কনার অলোচিত গান "ইউর লাভের" মিউজিক ভিডিওর মডেল হয়েছেন। তিনি বেশ কিছু সঞ্চালনার কাজ করেছেন। ২০১৩ সালে সঞ্চালক হিসেবে কাজ করেছেন চ্যানেল আই আয়োজিত রায়হান খান এবং ওয়াহিদ পরিচালিত রিয়ালিটি শো "হ্যান্ডসাম দি আলটিমেট ম্যান" অনুষ্ঠানে। এই রিয়ালিটি শোর কিছু অংশ চট্টগ্রামে এবং কিছু অংশ থাইল্যান্ডে ধারণকৃত হয়েছে।
রাখি বিভিন্ন ব্যান্ডের বিজ্ঞাপনে ছোট পর্দায় এসেছেন। এর মধ্যে "সিলন গোল্ড টি"'র একটি বিজ্ঞাপনের মাধ্যমে তিনি বেশ জনপ্রিয়তা পান। এছাড়াও তিনি আল রাজিবের পরিচালনায় স্কয়ার কোম্পানির চ্যাপস্টিক, নাফিজ রেজা মনির পরিচালনায় "প্রাণ ক্র্যাকো", গাজী শুভ্রর পরিচালনায় "মেরিল রিভাইভ ট্যালকম পাউডার", মেরিল রিপজেল, মাহফুজ আহমেদের পরিচালনায় ‘গ্লোব’ ক্রেকার্স, ইত্যাদি বিজ্ঞাপনচিত্রে কাজ করেছেন।
অভিনেত্রী মাহবুবা ইসলাম রাখি আভিনীত চলচ্চিত্র এবং টেলিভিশন নাটকের তালিকা নিম্নলিখিত:
ডায়ানা বেগ

ডায়ানা বেগ (); (জন্ম: ১৫ অক্টোবর ১৯৯৫) গিলগিট-বালতিতান (পূর্বে নর্দান এরিয়া) হলেন একজন পাকিস্তানি নারী ক্রিকেটার। তিনি ডানহাতে ব্যাট এবং ডানহাতি মিডিয়াস ফাস্ট বল করে থাকেন।
ডায়ানাকে ২০১৩ সালের নারী ক্রিকেট বিশ্বকাপের জন্য পাকিস্তান দলে অন্তর্ভুক্ত করা হয়েছিল। তিনি গান শোনা, গল্প পড়া, বাস্কেটবল, ফুটবল এবং ভলিবল খেলতে ভালবাসেন।
ফ্রান্সিসকো ফেরার ই গার্দিয়া

ফ্রান্সেস ফেরের ই গার্ডিয়া (১০ জানুয়ারি ১৮৫৯ – ১৩ অক্টোবর ১৩০৯) (স্প্যানিশে ফ্রান্সিসকো ফেরের ইয়ে গার্ডিয়া হিসেবে এবং কখনও শুধুই ফ্রান্সিসকো ফেরের হিসাবে পরিচিত) হলেন একজন স্প্যানিশ মুক্ত চিন্তাবিদ এবং নৈরাজ্যবাদী।
তিনি বার্সেলোনার নিকটবর্তী একটি ছোট শহর আলেল্লায় জন্মগ্রহণ করেন। তার পিতামাতা উভয়েই রোমান ক্যাথলিক ছিলেন। তিনি ১৫ বছর বয়সে বার্সেলোনার একটি ফার্মে চাকরি করা শুরু করেন। ফার্মটির মালিক ছিলেন একজন যাজক-বিরোধী ছিলেন এবং তিনি ফেরেরের উপর বিরাট প্রভাব ফেলেন। স্প্যানিশ প্রজাতন্ত্রী নেতা ম্যানিয়েল রুইজ জোরিল্লার একজন সমর্থক ছিলেন তিনি। ১৮৮৫ সালে ফেরের তার স্ত্রী ও সন্তান নিয়ে প্যারিস যান। ১৮৯৯ সালে বিবাহ-বিচ্ছেদের পর তিনি আবারও প্যারিসীয় এক সচ্ছল শিক্ষিকাকে বিয়ে করেন। তিনি দ্বিতীয় বিয়েটি প্রথম বিয়ে ভাঙার অল্প কিছুদিনের মধ্যেই করেন।
১৯০১ সালে তিনি স্পেনে ফিরে "আধুনিক বিদ্যালয়" ("এসকুয়েলা মডার্না") খোলেন। এই প্রতিষ্ঠানের উদ্দেশ্য ছিল মধ্যবিত্ত শিশুকে শিক্ষাদান করা এবং তাদের মাঝে ভিত্তিগত সামাজিক মূল্যবোধ সৃষ্টি করা। ১৯০৬ সালে মাতেউ মোরালের সাথে রাজা ত্রয়োদশ আলফোনসোর উপর আক্রমণের অভিযোগে সন্দেহভাজন হিসেবে তাকে গ্রেপ্তার করা হয় এবং এক বছর পর মুক্তি দেয়া হয়। তিনি কারারুদ্ধ থাকায় তার বিদ্যালয়টি বন্ধ হয়ে যায়।
১৯০৮ সালের গ্রীষ্মের প্রথম দিকে কারাগার থেকে মুক্তি পাবার পর তিনি আধুনিক বিদ্যালয়ের গল্প লেখেন। তার এই কাজের নাম ছিল "আধুনিক বিদ্যালয়ের সৃষ্টি ও আদর্শ" এবং বইটি জোসেফ ম্যাককাবে ইংরেজিতে অনুবাদ করেন। নিকারবকার প্রেস বইটি প্রকাশ করে ১৯১৩ সালে।
১৯০৯ সালে শোকাবহ সপ্তাহের সময় ঘোষণাকৃত মার্শাল আইনের সময় তিনি গ্রেপ্তার হন এবং দীর্ঘ বিচারের পর তিনি দোষী সাব্যাস্ত হন। বার্সেলোনায় ১৩ই অক্টোবর মন্টিজুইক দুর্গে বন্দুকবাজ দল শাস্তি হিসেবে তাকে গুলির মাধ্যমে মেরে ফেলে।
তার মৃত্যুর কিছু পরে ফেরেরের বেশকিছু সমর্থক তার চিন্তার ওপর আমেরিকাতে আধুনিক বিদ্যালয় প্রতিষ্ঠা করেন। এর নাম ছিল ফেরের বিদ্যালয় বা লাঁ এসকুয়েলা মডার্না। ১৯১১ সালে প্রথম এবং উল্লেখযোগ্য আধুনিক বিদ্যালয় স্থাপিত হয় নিউ ইয়র্কে। এরপর এই বিদ্যালয় নিয়ে একটি সংঘই গড়ে ওঠে, যার নাম ফেরের কলোনি ও আধুনিক বিদ্যালয়।
"নৈরাজ্যবাদ এবং অন্যান্য রচনা" বইয়ে এমা গোল্ডম্যান ফ্রান্সেস ফেরেরকে "বিদ্রোহী" বলেন এবং আরো যোগ করেন, "তাঁর আত্মা তাঁর দেশের লৌহ শাসনের বিরুদ্ধে ধিক্কার দেবে।" ই.এল. ডক্টরোর উপন্যাস "র‍্যাগটাইমে" গোল্ডম্যানকে বর্ণনা করা হয় এবং মানুষকে ফেরেরকে সমর্থন করতে বলা হয়।
জাভেরীয়া রউফ

জাভেরীয়া রউফ (); (جواریہ راوُف) হলেন একজন পাকিস্তানি আন্তর্জাতিক নারী ক্রিকেটার। জাভেরীয়াকে ২০১৩ সালের নারী ক্রিকেট বিশ্বকাপের জন্য পাকিস্তান দলে অন্তর্ভুক্ত করা হয়। তিনি মূলত একজন অল-রাউন্ডার হিসেবে ডানহাতি ব্যাটসম্যান এবং ডান-হাতি মিডিয়াম ফাস্ট বল করে থাকেন।
জাভেরীয়ার একদিনের আন্তর্জাতিক ক্রিকেট প্রতিযোগীতায় আয়ারল্যান্ড জাতীয় নারী ক্রিকেট দলের বিরুদ্ধে একমাত্র ম্যাচে অভিষেক হয়। উক্ত অভিষেক ম্যাচে তিনি উদ্বোধনী ব্যাটসম্যান হিসেবে ব্যাট করতে নেমে ২৭ বলে ১৬ রান করেন, যেটিতে ছিল ৩টি চারের মার। এর পূর্বে তিনি আইসিসি নারী ওয়ার্ল্ড টুয়েন্টি২০ ক্রিকেটে ২০১২/১৩ সিজনের সময় আ্ন্তর্জাতিকভাবে টুয়েন্টি২০ আন্তর্জাতিক ম্যাচে দক্ষিণ আফ্রিকার বিরুদ্ধে আত্মপ্রকাশ করেন।
সুধীরলাল চক্রবর্তী

সুধীরলাল চক্রবর্তী (১৯১৬ – ২০ এপ্রিল ১৯৫২) বাংলা ভাষার সুরকার ও সঙ্গীতশিল্পী। পণ্ডিত ও সঙ্গীতরসিক পিতা গঙ্গাধর চক্রবর্তীর পৃষ্ঠপোষকতায় বাড়িতে উচ্চাঙ্গ সঙ্গীতের আসর বসত। ফলে ছোটবেলা থেকে সঙ্গীতশিক্ষার অনুপ্রেরণা লাভ করেন।
সুধীরলাল চক্রবর্তীর জন্ম গোপালগঞ্জ জেলার কোটালিপাড়া উপজেলার বালিয়াডাঙ্গা গ্রামে। কালেক্টর অফিসের কর্মী গঙ্গাধর চক্রবর্তী ছিলেন তার পিতা। তিনি কৈশোরে কলকাতায় এসে তৎকালীন শাস্ত্রীয় সঙ্গীতাচার্য গিরিজাশঙ্কর চক্রবর্তীর শিষ্যত্ব গ্রহণ করেন। শাস্ত্রীয় সঙ্গীতশিক্ষার পাশাপাশি সুর রচনাতেও তার যথেষ্ট উৎসাহ ছিলো। সেখানে তিনি পাঁচ বছর তালিম নেন।
আধুনিক বাংলা গান, রাগপ্রধান, গজল, ঠুমরী প্রভৃতি গানে পারদর্শী এবং একজন সুদক্ষ সুরকার ছিলেন। ১৯৪৩-৪৫ সাল পর্যন্ত ঢাকা বেতারকেন্দ্রের সঙ্গীত পরিচালক। তার গাওয়া ও সুরারোপিত বহু গ্রামোফোন রেকর্ড বের হয়েছে। তার কাছে শ্যামল মিত্র, উৎপলা সেন, নীতা সেন এবং আরও অনেক সঙ্গীতশিল্পীরা তালিম নিয়েছিলেন। শিল্পী কবীর সুমনের মতে "সূক্ষ্ম অলংকারসমৃদ্ধ আধুনিক সুররচনায় কাজী নজরুল ইসলাম ও হিমাংশু দত্তর পর তিনিই শেষ সম্রাট।" ‘মধুর আমার মায়ের হাসি চাঁদের বুকে ঝরে, মাকে মনে পড়ে আমার, মাকে মনে পড়ে’ গানটিকে অমর করেছিলেন তিনি।
ফিলিপ হিউজ

ফিলিপ জোয়েল হিউজ (; জন্ম: ৩০ নভেম্বর, ১৯৮৮ - মৃত্যু: ২৭ নভেম্বর ২০১৪) ছিলেন অস্ট্রেলিয়ান টেস্ট এবং একদিনের আন্তর্জাতিক (ওডিআই) ক্রিকেটার; যিনি ২০১৩ সালের হিসাব অনুয়ায়ী, দক্ষিণ অস্ট্রেলিয়া এবং ওরচেস্টারশায়ার হয়ে ঘরোয়া ক্রিকেট খেলেছেন। তিনি মাত্র ২০ বছর বয়সে ২০০৯ সালে টেস্ট ক্রিকেটে অভিষেক হওয়ার আগে নিউ সাউথ ওয়েলসের সাথে দুটি সিজনের জন্য খেলেন এবং ​​বা-হাতি উদ্বোধনী ব্যাটসম্যান হিসেবে জাতীয় দলে উদ্বোধনী ব্যাটসম্যান হিসেবে ব্যাটিং করতেন।
হিউজের শর্ট বল খেলার দূর্বলতার কারণে ইংল্যান্ডে অনুষ্ঠিত ২০০৯ সালের অ্যাশেজ সিরিজ চলাকালিন সময়ে টেস্ট ম্যাচ থেকে বাদ পড়ে যান এবং শেন ওয়াটসন তার জায়গায় স্থলাভিষিক্ত হন। তাকে পুনরায় ২০১০ সালের জানুয়ারিতে পাকিস্তানের বিরুদ্ধে এবং ২০১০ সালের মার্চে নিউজিল্যান্ড বিরুদ্ধে টেস্ট স্কোয়াডে অন্তর্ভুক্ত করা হয়। যেখানে তিনি দ্বিতীয় ইনিংসে রান তাড়া করতে নেমে ৮৬* রানে অপরাজিত থাকেন।
হিউজের বাবা গ্রেগ এবং মাতা ভার্জিনিয়ার ঘরে নিউ সাউথ ওয়েলসের উত্তর উপকূলের একটি ছোট্র শহরে জন্মগ্রহণ করেন। তিনি কলা কৃষক এবং একজন ইতালীয় মায়ের ঘরে পুত্র সন্তান হিসেবে জন্ম নেন।
সিডনি ক্রিকেট গ্রাউন্ডে ২০১৪ সালের ২৫ নভেম্বরে চলমান ঘরোয়া ক্রিকেট প্রতিযোগিতা শেফিল্ড শিল্ড ম্যাচে সাউথ অস্ট্রেলিয়া এবং নিউ সাউথ ওয়েলস এর মধ্যেকার ম্যাচ চলাকালিন সময়ে হিউজ ৬৩* রানে অপরাজিত থাকা অবস্থায় ব্যাট করার সময়ে নিউ সাউথ ওয়েলসের বোলার সিন এ্যাবেটের একটি বাউন্স বলে তিনি মাথায় আঘাতপ্রাপ্ত হন এবং সাথে সাথে মাটিতে পড়ে যান। পরবর্তীতে তাকে দ্রুততার সাথে হাসপাতালে ভর্তি করা হয়। ঘটনাটির সাথে সাথেই উক্ত খেলাটিকে পরিত্যক্ত ঘোষণা করা হয়।
হিউজ মাত্র ২৫ বছর বয়সে তার মাথায় আঘাতপ্রাপ্তির ২ দিন পরে অস্ট্রেলিয়ার একটি হাসপাতালে চিকিৎসারত অবস্থায় মৃত্যুবরণ করেন।
তার মৃত্যুর প্রতি শ্রদ্ধা জানিয়ে সংযুক্ত আরব আমিরাতে ঐ সময়ে অনুষ্ঠিত পাকিস্তান বনাম নিউজিল্যান্ডের মধ্যকার তৃতীয় টেস্টের ২য় দিনের খেলা স্থগিত করা হয়। এছাড়াও ক্রিকেট অস্ট্রেলিয়া একাদশ ও ভারত দলের মধ্যে চলতি খেলাটিও তার প্রতি সমবেদনা জানিয়ে বাতিল করা হয়।
নিক ম্যাডিনসন

নিকোলাস জেমস ম্যাডিনসন (); হলেন একজন অস্ট্রেলিয়ান ক্রিকেটার। তিনি একজন বা-হাতি উদ্বোধনী ব্যাটসম্যন হিসেবে বর্তমানে নিউ সাউথ ওয়েলস দলের হয়ে অস্ট্রেলিয়ান ঘরোয়া ক্রিকেট খেলছেন।
ম্যাডিনসন অক্টোবর ২০১৩ সালে ভারতের বিপক্ষে অস্ট্রেলিয়ার হয়ে আন্তর্জাতিক টোয়েন্টি ২০ ক্রিকেটে আত্মপ্রকাশ করেন। উক্ত ম্যাচে তিনি মাত্র ১৬ বলে ৩৪ রান করেন।
ম্যাডিনসন ২০১৪ সালে রয়াল চ্যালেঞ্জ ব্যাঙ্গালরুর হয়ে আইপিএলে আত্মপ্রকাশ করছেন। তাকে ৫০ লাখ (৫ মিলিয়ন ভারতীয় রুপিতে) ২০১৪ সালে আইপিএন নিলামে রয়াল চ্যালেঞ্জার্স ব্যাঙ্গালরু কিনে নেয়।
এ্যাডাম ভোজেস

এ্যাডাম চার্লস ভোজেস (); (; জন্ম: ৪ অক্টোবর ১৯৭৯) হলেন একজন অস্ট্রেলিয়ান ক্রিকেটার যিনি বর্তমানে ওয়েস্টার্ন অস্ট্রেলিয়া ঘরোয়া স্তরের অধিনায়ক এর দায়িত্ব পালন করছেন। এছাড়াও তিনি একদিনের আন্তর্জাতিক (ওডিআই) এবং টোয়েন্টি২০ ইন্টারন্যাশনাল (টি২০আই) উভয় প্রতিযোগীতায় অস্ট্রেলিয়ার জাতীয় ক্রিকেট দলের হয়ে খেলেছেন। তিনি ২০১৫ সালের জুনে ওয়েস্ট ইন্ডিজের বিপক্ষে টেস্ট ক্রিকেটে আত্মপ্রকাশ করেন।
ভোজেস সুবিয়াকোর ওয়েস্টার্ন অস্ট্রেলিয়ায় জন্মগ্রহণ করেন এবং সেফটি বে সিনিয়র হাই স্কুলে পড়াশোনা করেন।
৩ জুন, ২০১৫ তারিখে ওয়েস্ট ইন্ডিজ সফরে তার টেস্ট অভিষেক ঘটে। টেস্ট ক্রিকেট অভিষেকে সর্বাপেক্ষা বয়োজ্যেষ্ঠ ক্রিকেটার হিসেবে অপরাজিত ১৩০* রানের মনোমুগ্ধকর সেঞ্চুরি করেন তিনি। এরফলে তার দল ৯ উইকেটের ব্যবধানে জয় পায়। খেলায় তিনি ম্যান অব দ্য ম্যাচের পুরস্কার লাভ করেন।
মেরিলেবোন ক্রিকেট ক্লাব

মেরিলেবোন ক্রিকেট ক্লাব (এমসিসি) টমাস লর্ড কর্তৃক ১৭৮৭ সালে প্রতিষ্ঠিত লন্ডনভিত্তিক ক্রিকেট ক্লাব। এ ক্লাবটি বিশ্বের সর্বাপেক্ষা গুরুত্বপূর্ণ ক্রিকেট ক্লাবরূপে পরিচিত ও বিশ্বের সর্বাপেক্ষা বিশাল ক্রিকেট ব্র্যান্ড। ক্রিকেটের ইতিহাসে এ ক্লাবের ভূমিকা অপরিসীম। প্রতিষ্ঠালগ্ন থেকেই এ ক্লাবটি সর্বাপেক্ষা সক্রিয় ও জনপ্রিয় ক্রিকেট ক্লাবের মর্যাদা পেয়ে আসছে। ক্রিকেটের স্বর্গভূমি নামে পরিচিত লর্ড’স ক্রিকেট গ্রাউন্ডের স্বত্ত্বাধিকারীর ভূমিকায় রয়েছে এমসিসি। এখানে ক্লাবের সদর দফতর অবস্থিত।
ক্রিকেটের সাবেক পরিচালনা পরিষদের ভূমিকায় ছিল এমসিসি। প্রতিষ্ঠার পর থেকেই ইংল্যান্ডের শীর্ষস্থানীয় ক্রিকেট ক্লাবের মর্যাদা পায়। পাশাপাশি ইংল্যান্ড এবং ওয়েলসের ক্রিকেট পরিচালনা পরিষদেরও দায়িত্ব নেয় এ ক্লাব। এছাড়াও, বৈশ্বিক ক্রিকেটের আইন প্রণয়নে এ ক্লাবটি নেতৃত্ব দেয়। ১৯৯৩ সালে অনেকগুলো বিষয় আইসিসির কাছে হস্তান্তর করে। একই সময়ে ইংল্যান্ডের খেলা পরিচালনার ক্ষেত্রেও এর ক্ষমতা টেস্ট ও কাউন্টি ক্রিকেট বোর্ড (টিসিসিবি)-এর কাছে প্রদান করে। এখনো এমসিসি আন্তর্জাতিক ক্রিকেট কাউন্সিলের সাথে আন্তর্জাতিক ক্রিকেট সংক্রান্ত বিষয়ে পরামর্শকের ভূমিকায় রয়েছে।
১৭৮৭ সালে এমসিসি প্রতিষ্ঠিত হয়েছিল। টমাস লর্ড কর্তৃক গ্রাউন্ড ক্রয়ের মাধ্যমে এ ক্লাবের প্রতিষ্ঠা ঘটে। পরবর্তীতে এর গঠনতন্ত্র অষ্টাদশ শতকের শুরুর দিকে অথবা তারও আগে পুনরায় রচিত হয়। পুরনো ক্লাবকে বিশিষ্ট ব্যক্তি ও ভদ্রলোকদের ক্লাব বা ক্রিকেট ক্লাব নামে পরিচিতি পায়। মূলতঃ সামাজিক কার্যক্রম ও জুয়াখেলার ক্লাব হিসেবে প্রতিষ্ঠা পেলেও লন্ডন ক্রিকেট ক্লাব, জকি ক্লাব, হ্যাম্বলডন ক্লাব, হোয়াইট কন্ডুইট ক্লাবের সাথে এর সংশ্লিষ্টতা ছিল।
১৭৮০-এর দশকে সদস্যরা হোয়াইট কন্ডুইট ক্লাবে ক্রিকেট দল গঠন করলে তারা খেলার স্থানটি জনবহুলরূপে আখ্যায়িত করার মাধ্যমে অসন্তুষ্টি প্রকাশ করেন। সদস্যরা পেশাদার বোলার টমাস লর্ডসকে আরও নিরিবিলি মাঠের জন্য অনুরোধ করেন যা লন্ডন থেকে বেশি দূরের হবে না। তারা যে-কোন ধরনের আর্থিক ক্ষতির ঝুঁকিও গ্রহণ করেন। যখন লর্ডস নতুন মাঠ উদ্বোধন করেন তখন ভদ্রলোকদের ক্লাবও স্থানান্তরিত হয়। তারা এ ক্লাবের পুণঃনামকরণ করেন মেরি-লে-বোন ক্লাব নামে।
১৭৮৮ সালে ক্রিকেটের আইন প্রণয়নের দায়িত্ব নেয় এমসিসি। এরপর থেকেই অদ্যাবধি সময়ে সময়ে আইন সংশোধন করে আসছে ও এ আইনের স্বত্ত্বাধিকারী। এটি নিজেদের দলের সংখ্যা বৃদ্ধি করার ক্ষমতা রাখে। কোনটিকে আবার প্রথম-শ্রেণীর পর্যায়ে উপনীত করে যা প্রতিপক্ষের মর্যাদার উপর নির্ভর করে। এপ্রিলে ইংরেজ মৌসুমের শুরুতে তা চিহ্নিত করের এমসিসি কাউন্টি চ্যাম্পিয়নশিপে অংশগ্রহণ করে। সকল ক্রিকেট খেলুড়ে দেশে নিয়মিতভাবে সফর করে। এছাড়াও, ক্রিকেটের উন্নয়নে ২০০৬ সালে আফগানিস্তান সফর করে। ব্রিটেনের সকল স্তরের ক্রিকেটে বিশেষ করে বিদ্যালয়ের জন্য খেলার সময়সূচী প্রণয়ন করে।
২০১৩-১৪ মৌসুমে ক্লাবের বর্তমান কর্মকর্তাগণ হচ্ছেন:
ম্যাথু ওয়েড

ম্যাথু স্কট ওয়েড (); (জন্ম: ২৬ ডিসেম্বর ১৯৮৭) হলেন একজন অস্ট্রেলিয়ান ক্রিকেটার, যিনি আন্তর্জাতিক ক্রিকেটের তিনটি ফরমেটে (টেস্ট, ওয়ানডে এবং টোয়েন্টি২০ ইন্টারন্যাশনাল) উইকেটরক্ষক হিসেবে অস্ট্রেলীয় জাতীয় দলের প্রতিনিধিত্ব করেছেন৷ সাম্প্রতিক বাংলাদেশ সফরে অ্যারন ফিঞ্চের অনুপস্থিতিতে অস্ট্রেলিয়া়ান টি-টোয়েন্টি দলের ক্যাপ্টেন্সি করবেন। তিনি ঘরোয়া প্রথম শ্রেণীর ক্রিকেট ও লিস্ট এ ক্রিকেট "ভিক্টোরিয়া বুশেরঞ্জার্স" দলের হয়ে খেলেন এবং ঘরোয়া টুয়েন্টি২০ ক্রিকেট মেলবোর্ন স্টার দলের হয়
ওয়েড ১৯৮৭ সালে ২৬ ডিসেম্বর হোবার্টে জন্মগ্রহণ করেন। তিনি স্কট ওয়েড এর সন্তান যিনি ভিক্টোরিয়ান ফুটবল লীগে ফুটবল খেলেছেন।
মইসেস হেনরিকুইস

মইসেস কন্সটানটিনো হেনরিকুইস (); (; জন্ম: ১ ফেব্রুয়ারি ১৯৮৭) হলেন একজন পর্তুগীজ বংশোদ্ভূত অস্ট্রেলিয়ান ক্রিকেটার যিনি বর্তমানে নিউ সাউথ ওয়েলস ক্রিকেট দলের হয়ে খেলছেন। একজন অল-রাউন্ডার ক্রিকেটার হিসেবে হেনরিকস ব্যাপকভাবে অস্ট্রেলিয়ান ক্রিকেটে সেরা তরুণ প্রতিভাবান হিসেবে বিবেচনা করা হয়।
সাবেক পর্তুগিজ পেশাদার ফুটবল খেলোয়াড় আলভারোর সন্তান, হেনরিকস এক বছর বয়সে তার পরিবারের সঙ্গে অস্ট্রেলিয়া যাওয়ার আগে ফুনচল, পর্তুগালে জন্মগ্রহণ করেনন। 
তিনি ২০০৪ সালে এনডিভার ক্রীড়া উচ্চ থেকে স্নাতক লাভ করেন, তখন উচ্চ বিদ্যালয় থেকে তিনি অস্ট্রেলিয়ায় অনূর্ধ্ব-১৭ এবং অনূর্ধ্ব-১৯ স্তরে নিউ সাউথ ওয়েলস দলের হয়ে প্রতিনিধিত্ব করেন।
"১৯ অক্টোবর ২০১২ এর হিসাবে"
নীলকণ্ঠ মুখোপাধ্যায়

নীলকণ্ঠ মুখোপাধ্যায় (জন্মঃ ১৮৪২ - মৃত্যুঃ ১৯১১) বাংলা ভাষার উনিশ শতকের যাত্রা পালার অভিনেতা এবং গীতিকার। তিনি বর্ধমান জেলার ধবনী গ্রাম নিবাসী ছিলেন। মাত্র তের বছর বয়সে পিতৃহীন নীলকণ্ঠ কলকাতার বড়বাজারে এক মাড়োয়াড়ীর বাসনের দোকানে কাজ নিতে বাধ্য হন। সুকণ্ঠ ও সুবিনয়ী নীলকণ্ঠকে স্বেচ্ছায় গান শিখিয়ে দেন তার নিয়োগকারীর রক্ষিতা। সেই গানের সম্পদ ও সংগীতবিদ্যা নিয়ে নীলকণ্ঠ স্বগ্রামে ফিরে আসেন এবং কৃষ্ণযাত্রার দলে জীবিকা সংগ্রহ করেন। পরে তার নিজের দল হয়। তার আগে তিনি গোবিন্দ অধিকারীর দলে বেতনভুক গায়কতা করেছেন। দাশরথি রায়ের ভাবশিষ্য ছিলেন।
নীলকণ্ঠ মুখোপাধ্যায়ের জন্ম বর্ধমানের ধবনিতে। গ্রামের পাঠশালায় কিছুদিন অধ্যয়ন করেন।
নীলকণ্ঠ মুখোপাধ্যায়ের রচিত ‘কৃষ্ণযাত্রা’ বর্ধমান, বীরভূম, মুর্শিদাবাদ এবং বাঁকুড়া অঞ্চলে খুব খ্যাতিলাভ করেছিল। ‘কালীর দমন’ (কৃষ্ণলীলা) তার রচিত শ্রেষ্ঠ যাত্রাপালা। তিনি নিজে ওই যাত্রায় রাধার সখীরূপে অত্যন্ত সুন্দর অভিনয় ও গান করতেন। তার রচিত 'তপন তনয় ভব হর বব বম্ বম্' পদটি অকার ভিন্ন অন্য স্বরবর্ণ, যুক্তাক্ষর বা চন্দ্রবিন্দু-বর্জিত। তিনি অভিনয় ও পালা রচনার জন্য নবদ্বীপের পণ্ডিতদের কাছ থেকে ‘গীতরত্ন’ উপাধি অর্জন করেন। সেকালকার কলকাতার বিদগ্ধ সমাজ নীলকণ্ঠের কৃষ্ণযাত্রার প্রচুর সমঝদারি করেছেন।
ঠাকুর শ্রীরামকৃষ্ণ বারদুয়েক নীলকণ্ঠের গান শোনেন। একবার হাটখোলার বারোয়ারী তলায়, আরেকবার ১৮৮৪ খ্রিষ্টাব্দের অক্টোবর মাসে নবীন নিয়োগীর বাড়িতে। দুইদিনই তিনি সমাধিস্থ হন। নীলকণ্ঠ ঠাকুরকে প্রশ্ন করেন যে, তাঁহার মতো সংসারী জীবের গতি কি। ঠাকুর তাকে বলেন যে, নীলকণ্ঠ ভগবানের পরিচালিত হয়েই নামগান আর ভক্তিরসের ধারা সাধারণ মানুষের মনে পৌঁছে দিচ্ছেন, দুর্লভ রত্ন নীলকণ্ঠের নিজের কাছেই আছে। তার পর ঠাকুর নীলকণ্ঠকে মায়ের গান করিতে অনুরোধ করলে নীলকণ্ঠ গান ধরেন। মধুর কণ্ঠে গান শুনে ঠাকুর ভাববিভোর হয়ে নৃত্য করতে আরম্ভ করেন। 
শেষ বয়সে হেতমপুরের রাজা রামচন্দ্র চক্রবর্তীর কাছে থাকতেন। কথিত আছে মৃত্যুর পূর্বে তিনি কাশীধামে যান। বাবা বিশ্বনাথ তাকে ফিরিয়ে দিয়ে বলেন ত্রিবেণীর ঘাটে যেতে। সেখানে তিনি অর্ধ অঙ্গ গঙ্গাজলে নিমজ্জিত হয়ে ব্রহ্মরন্ধ্র ভেদ করে দেহত্যাগ করেন। এসময় তার পুত্র কমলাকান্ত এলে তিনি রচনা করেন তার শেষ গান - 'ফিরে যা কমলাকান্ত চিন্তা করিস না অন্তরে...'।
মাইক গ্যাটিং

মাইকেল "মাইক" উইলিয়াম গ্যাটিং, ওবিই (; জন্ম: ৬ জুন, ১৯৫৭) লন্ডনের কিংসবারিতে জন্মগ্রহণকারী ইংল্যান্ডের সাবেক প্রথিতযশা আন্তর্জাতিক ক্রিকেটার। ১৯৭৭ থেকে ১৯৯৫ সাল পর্যন্ত ইংল্যান্ড ক্রিকেট দলের প্রতিনিধিত্ব করেন। ১৯৮৬ থেকে ১৯৮৮ মেয়াদকালে ইংল্যান্ডের টেস্ট দলে নেতৃত্ব দেন। প্রথম-শ্রেণীর ক্রিকেটে মিডলসেক্সের পক্ষে ১৯৭৫ থেকে ১৯৯৮ সাল পর্যন্ত খেলেন ও ১৯৮৩ থেকে ১৯৯৭ পর্যন্ত অধিনায়কের দায়িত্ব পালন করেন। এছাড়াও তিনি ১৯৯০ সালে দক্ষিণ আফ্রিকায় বিদ্রোহী দলের সফরে দলনেতার ভূমিকায় অবতীর্ণ হয়েছিলেন। বর্তমানে তিনি ইসিবি’র ক্রিকেট অংশীদার বিভাগে পরিচালকের দায়িত্ব পালন করছেন। এছাড়াও মেরিলেবোন ক্রিকেট ক্লাবের প্রেসিডেন্ট হিসেবে ছিলেন মাইক গ্যাটিং।
পেশাদারী ক্রিকেটে অংশগ্রহণের পূর্বে ওয়াটফোর্ড ইউনাইটেড দলের হয়ে ফুটবল খেলতেন। তবে, অধিকাংশ সময়েই তিনি সংরক্ষিত খেলোয়াড় ছিলেন। কুইন্স পার্ক রেঞ্জার্সের হয় অনুশীলনী খেলায় চৌদ্দ বছর বয়সী গোলরক্ষক হিসেবে গ্যাটিং বলেছিলেন যে, তিনি ছিলেন খুবই খাঁটো ও মোটা। পরবর্তীতে ক্রীড়া ভবিষ্যৎ জীবন গড়তে তিনি ক্রিকেটের দিকে ঝুঁকে পড়েন। এরফলে কুইন্স পার্ক রেঞ্জার্স দল ঐ দিনই ফিল পার্কস নামক একজন ফুটবলারকে দলে চুক্তিবদ্ধ করায়।
ঘরোয়া ক্রিকেটে গ্যাটিং তার সমগ্র খেলোয়াড়ী জীবনে বেশ সফলকাম ছিলেন। কিন্তু ইংল্যান্ড ক্রিকেট দলে খেলার জন্য তাকে বেশ কয়েক বছর সক্ষমতা যাচাই করতে হয়েছে। টেস্ট ক্রিকেটের ন্যায় উঁচু স্তরের ক্রিকেটে অবস্থান করে অর্ধ-শতক রানকে শতকে রূপান্তর করতে শুরুতে তাকে বেশ কষ্ট করতে হয়েছে। সেঞ্চুরি করার জন্য তাকে তার ৫৪তম টেস্ট ইনিংস পর্যন্ত অপেক্ষা করতে হয়। তিনি সর্বসাকুল্যে ১০টি সেঞ্চুরি হাঁকান। মাদ্রাজের এম. এ. চিদাম্বরম স্টেডিয়ামে তিনি নিজস্ব সর্বোচ্চ ২০৭ রান করেন। এ দ্বি-শতক রানটি ছিল যে-কোন ইংরেজ ক্রিকেটারের ভারতের মাটিতে দ্বিতীয় ঘটনা। ঘটনাক্রমে একই ইনিংসে গ্রেইম ফাওলার ইংল্যান্ডের পক্ষে প্রথম দ্বি-শতক হাঁকিয়েছিলেন। ১৯৮৬-৮৭ মৌসুমে অস্ট্রেলিয়ার বিপক্ষে অ্যাশেজ সিরিজ বিজয়ী ইংল্যান্ড দলের অধিনায়ক ছিলেন।
সীতাকুণ্ড সরকারি আদর্শ উচ্চ বিদ্যালয়

সীতাকুন্ড সরকারি আদর্শ উচ্চ বিদ্যালয় বাংলাদেশের চট্টগ্রাম জেলার সীতাকুন্ড থানায় অবস্থিত। মাওলানা ওবায়দুল হকের অর্থনৈতিক সহযোগিতায় ও পিডব্লিওডি-এর দানকুত জমিতে ১৯১৩ সালে বিদ্যালয়টি প্রতিষ্ঠিত করা হয়। প্রখ্যাত ভাষাবিদ মুহম্মদ শহীদুল্লাহ তাঁর কর্মজীবনে স্বল্পসময়ের জন্য এ বিদ্যালয়ে প্রধান শিক্ষকের দায়িত্ব পালন করেছিলেন।
সীতাকুন্ড সরকারি আদর্শ উচ্চ বিদ্যালয়, সীতাকুন্ডে অবস্থিত শিক্ষাপ্রতিষ্ঠানের মধ্যে সবচেয়ে প্রাচীন। এটি ১৯১৩ সালে প্রতিষ্ঠিত হয়। তবে, বিদ্যালয়টি জুন ০১, ১৯৮৫ সালে সরকারীকরণ করা হয়। সীতাকুন্ডে একমাত্র সরকারি স্কুল হিসেবে প্রতিষ্ঠালগ্ন হতে এর বেশ সুনাম রয়েছে। প্রতিষ্ঠাকাল থেকে এখানে শুধুমাত্র বালকরাই পড়তে পারতো, তবে ২০১৩ সাল থেকে প্রথমবারের মতো বালিকাদেরও ভর্তির সুযোগ সৃষ্টি হয়েছে।কিন্তু পরবর্তীতে ২০১৭ সাল থেকে শুধু বালকরাই পড়াশোনা করতো। ২০২১ সালে পুনরায় বালিকা ভর্তি করানো হয়। যা এখনো চলমান।
স্কুলটি ২টি ভবন নিয়ে গঠিত। একটি ভাবন নির্মাণাধীন। এর মধ্যে বিজ্ঞানাগার, প্রশাসনিক কক্ষ, এছাড়া একটি মসজিদও রয়েছে। বিদ্যালয়ের পাশে রয়েছে একটি সুবিশাল মাঠ এবং সামনে পেছনে রয়েছে দুটি সুবিশাল দিঘী। বিদ্যালয়ের পাঠাগারে রয়েছে ২৫০০-এর অধিক বই।
বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে শিক্ষকের সংখ্যা ২৫ জন। স্কুলের ছাত্রসংখ্যা ৮০০-এর অধিক জন।
সরকারি করণের পর হতে হাজারো অর্জন এই বিদ্যালয়ের থলিতে। প্রায় ১২-১৪ বার উপজেলা ফুটবল চ্যাম্পিয়ন। এছাড়া ক্রিকেটে উপজেলায় বর্তমান চ্যাম্পিয়ন। অসংখ্য বার ভলিবল, হ্যান্ডবল চ্যাম্পিয়ন। উপজেলায় এথলেটিক্সে অসংখ্য পুরস্কার এবং বর্তমান রিলে চ্যাম্পিয়ন। ২০২৪ সালে দুদক কর্তৃক আয়োজিত বিতর্কে উপজেলা চ্যাম্পিয়ন। ২০২৫ সালে তারুণ্যের উৎসব বিতর্কে উপজেলা চ্যাম্পিয়ন। বিজ্ঞান কুইজ উপজেলা চ্যাম্পিয়ন। বিগর বছরে বিজ্ঞান প্রজেক্টে উপজেলা চ্যাম্পিয়ন ও জেলা ৩য়। শিক্ষায় ও অন্য বিদ্যালয়ের চেয়ে এগিয়ে। সাংস্কৃতিক প্রতিযোগিতায় অনেক পুরস্কার অর্জন।
স্ল্যাশ

সাউল হাডসন (; জন্ম: জুলাই ২৩, ১৯৬৫ - যে নামে পরিচিতিঃ স্ল্যাশ) একজন ব্রিটিশ সঙ্গীতশিল্পী ও গীতিকার। তিনি ৭০ এবং ৮০র দশকে মার্কিন হার্ড রক ব্যান্ড গান'স এন্ড রোজেসএর প্রাক্তন লিড গিটারিস্ট হিসেবে বিশ্বব্যাপী পরিচিত। পরের দিকে তিনি স্ল্যাশ'স স্নেকপিট নামের একটি ব্যান্ড দল প্রতিষ্ঠা করেন। স্ল্যাশ তার পরে সুপারগ্রুপ, ভেলভেট রিভলবার নামের ব্যান্ড দলের সহ প্রতিষ্ঠাতা হিসেবে ভূমিকা পালন করেন এবং ২০০০ সালের মাঝের দিকে তিনি তার খ্যাতি ফিরে পান। স্ল্যাশ ২০০৯ সালে টাইম ম্যাগাজিনএর দ্যা টেন বেস্ট ইলেট্রিক গিটার প্লেয়ারসএ রানার আপ হন। এবং ২০১১ সালে রোলিং স্টোন তাকে দ্যা হান্ড্রেড গ্রেটেস্ট গিটারিস্টস অফ অল টাইম এ ৬৫ তম স্থান দেয়।
ফাওয়াদ আহমেদ

ফাওয়াদ আহমেদ খান (; জন্ম: ৫ ফেব্রুয়ারি, ১৯৮২) হলেন একজন পাকিস্তানি বংশোদ্ভূত অস্ট্রেলিয়ান আন্তর্জাতিক ক্রিকেটার যিনি বর্তমানে বিগ ব্যাশ লিগে মেলবোর্ন রেনিগেডস দলের হয়ে খেলছেন। ফাহাদ ২০১৩ সালের জুলাইয়ে অস্ট্রেলিয়ান নাগরিকত্ব লাভ করেন। এখনও পর্যন্ত তিনি অস্ট্রেলিয়া দলের হয়ে ৩টি একদিনের আন্তর্জাতিক এবং ২টি টুয়েন্টি২০ আন্তর্জাতিক ম্যাচ খেলেছেন।
ফাওয়াদ সোয়াবি, খাইবার পাখতুনখোয়া প্রদেশে জন্মগ্রহণ করেন এবং স্থানীয় প্রতিযোগীতায় সোয়াবি জেলার হয়ে ক্রিকেট খেলে শুরু করেন। ডান-হাতি লেগ স্পিনার হিসাবে ২০০৫ সালে এবোটাবাদ দলের হয়ে তার প্রথম শ্রেণীর আত্মপ্রকাশ হয়। ফাহাদ কয়েদ-ই-আজম ট্রফিতে পাকিস্তান কাস্টমস এয় হয়ে ২০০৯ সালে প্রথম শ্রেণীর ক্রিকেটে পুনরায় খেলা শুরু করেন এবং এছাড়াও বছরের পরের ম্যাচগুলো এবোটাবাদের হয়ে আরও তিনটি ম্যাচ খেলেন। তার সেরা বোলিং পরিসংখ্যান হল ৬ উইকেটে ১০৯ রান যেটি ২০০৯ সালের জানুয়ারিতে করাচী হোয়াইটের বিরুদ্ধে পাকিস্তান কাস্টমস হয়ে খেলেছিলেন।
জেভিয়ার ডোহার্টি

জেভিয়ার ডন ডোহার্টি (; জন্ম: ২২ নভেম্বর ১৯৮২ স্কটসডেল, তাসমানিয়া) হলেন একজন অস্ট্রেলিয়ান ক্রিকেটার যিনি তাসমানিয়ার দলের হয়ে ঘরোয়া ক্রিকেট এবং অস্ট্রেলিয়া জাতীয় দলের হয়ে আন্তর্জাতিক ক্রিকেট খেলে থাকেন। তিনি একজন বা-হাতি ব্যাটসম্যান এবং ধীরগতির বা-হাতি অর্থডক্স বোলার। তাসমানিয়ার হয়ে একদিনের ক্রিকেটে সাফল্য লাভের পর, ডোহার্টি নভেম্বর ২০১০ সালে মেলবোর্ন ক্রিকেট গ্রাউন্ডে শ্রীলঙ্কার বিপক্ষে অস্ট্রেলিয়ার হয়ে তার একদিনের আন্তর্জাতিক আত্মপ্রকাশ হয়। ঐ মাসের শেষের দিকে, তিনি দলের স্পিনার নাথান হারিৎজের বদলে তিনি গাব্বায় ইংল্যান্ডের বিরুদ্ধে টেস্ট অভিষেক ঘটে। তার পিঠের আঘাতের কারণে অস্ট্রেলিয়ার ২০১১ সালের বিশ্বকাপ দলে নির্বাচন করা হয়নি।
তিনি দক্ষিণ হোবার্ট/স্যান্ডী বে ক্রিকেট ক্লাবের হয়ে ক্লাব ক্রিকেট খেলেছেন এবং এছাড়াও নিউজিল্যান্ড মধ্যে ২০০২ সালের অনূর্ধ্ব-১৯ ক্রিকেট বিশ্বকাপও খেলেছেন। তিনি মাত্র ১২ বছর বয়সে নিজের শহর জর্জ টাউনে এনটিসিএতে প্রথম-শ্রেণীতে ক্রিকেট খেলেন।
দোহার্টি তার একদিনের আন্তর্জাতিক অভিষেক ম্যাচে শ্রীলঙ্কানদের বিরুদ্ধে ১০ ওভার বলে অসাধারণভাবে ৪৬ রান দিয়ে ৪ উইকেট লাভ করেন।
ভূস্থির কক্ষপথ

ভূস্থির কক্ষপথ () বা ভূস্থির ক্রান্তিয় কক্ষপথ বা জিইও পৃথিবীর ক্রান্তিয় অঞ্চলের ৩৫,৭৮৬ কিলোমিটার ওপরে পৃথিবীকে কেন্দ্র করে একটি ঘুর্ণায়মান গোলাকৃতি কক্ষপথ। এই কক্ষপথে কোন বস্তুর ঘূর্নন গতি পৃথিবীর আহ্নিক গতির সমান অর্থাৎ পৃথিবী যে সময়ে একবার নিজ অক্ষে আবর্তন করে ঠিক একই সময়ে কৃত্রিম উপগ্রহটি পৃথিবীকে একবার আবর্তন করে। ভূস্থির কক্ষপথে অবস্থিত কৃত্রিম উপগ্রহগুলিকে পৃথিবী থেকে পর্যবেক্ষণ করা হলে তা একই জায়গায় অবস্থান করে বলে মনে হয়। আবহাওয়া ও যোগাযোগ উপগ্রহগুলো সাধারণত ভূস্থির কক্ষপথে স্থাপন করা হয়।
ভূস্থির উপগ্রহগুলো যেহেতু পৃথিবীর একটি নির্দিষ্ট স্থানের উপর স্থির থাকে তাই এর সংকেত গ্রহণ করার অ্যান্টেনাগুলোকে সংকেত গ্রহণের জন্য তাদের অবস্থার পরিবর্তন করতে হয় না। অ্যান্টেনাগুলো আকাশের একটি নির্দিষ্ট দিকে তাক করে স্থায়ী ভাবে বসিয়ে দেওয়া যায়। ভূস্থির কক্ষপথ ভূসমলয় কক্ষপথের একটি প্রকরণ।
১৯২৮ ভূসমলয় কক্ষপথের সর্বপ্রথম ধারণা দেন হারমান নোরডুং। তবে তিনি ব্যপকভাবে এই ধারনাটি ব্যাখ্যা দেন নি। পরবর্তিতে বিখ্যাত ব্রিটিশ বিজ্ঞান কল্পকাহিনী লেখক আর্থার সি ক্লার্ক এই ধারনাটির উপর সামগ্রিক আলোকপাত করেন। ১৯৪৫ সালে তিনি এই বিষয়ে একটি লেখা প্রকাশ করেন যার নাম ছিল "এক্সট্রা টেরিস্ট্রিয়াল রিলে" । এই প্রকাশনাতে তিনি কৃত্রিম উপগ্রহের মাধ্যমে সারা বিশ্বে যুগপৎ ভাবে বেতার সম্প্রচার করার একটি ধারণা প্রদান করেন। এজন্য এই কক্ষপথকে "ক্লার্ক অরবিট" ও বলা হয়।
জশ হ্যাজলউড

জশ রেগিনাল্ড হ্যাজলউড (); (জন্ম: নিউ সাউথ ওয়েলস, ৮ জানুয়ারি ১৯৯১) হলেন একজন অস্ট্রেলীয় প্রথম শ্রেণীর ক্রিকেটার যিনি বর্তমানে নিউ সাউথ ওয়েলস এবং অস্ট্রেলিয়ার জাতীয় দলে খেলছেন।
তিনি নভেম্বর ২০০৮ সালে নিউজিল্যান্ড সফরে সিডনি ক্রিকেট গ্রাউন্ডে মাত্র ১৭ বছর বয়সে আত্মপ্রকাশ করেন, যার ফলে তরুণ বয়সেই তার কর্মজীবন শুরু হয়। তিনি নিউ সাউথ ওয়েলসের প্রতিনিধিত্বকারী সর্বকনিষ্ঠ ফাস্ট বোলার এবং ২২ জুন ২০১০ সালে তার একদিনের আন্তর্জাতিক অভিষেক ঘটে যার ফলে তিনি অস্ট্রেলিয়ার অভিষেক হওয়া সর্বকনিষ্ঠ খেলোয়াড়ের মর্যাদা লাভ করেন।
একটি ডান-হাতি ফাস্ট বোলার হিসেবে তিনি অস্ট্রেলিয়া অনূর্ধ্ব-১৯ এবং ২০০৮ সালের অনূর্ধ্ব-১৯ বিশ্বকাপের জন্য অস্ট্রেলিয়ার স্কোয়াডের কনিষ্ঠ সদস্য ছিলেন।
তিনি ২০১৪ সালের আইপিএলে আত্মপ্রকাশ করবেন। ২০১৪ সালের আইপিএলের খেলোয়াড়দের নিলামে মুম্বই ইন্ডিয়ান্স তাকে ৫০ লাখ রুপিতে কিনে নেয়।